24 (A)Mu biro ebyo, Nebukadduneeza kabaka w’e Babulooni n’alumba, era n’afuula Yekoyakimu omuddu we okumala emyaka esatu. Naye Yekoyakimu oluvannyuma n’ajeema, n’akola olutalo ku Nebukadduneeza. 2 (B)Awo Mukama n’asindikira Yekoyakimu ebibinja by’Abakaludaaya, n’Abasuuli, n’Abamowaabu, n’Abamoni, n’abatuma okulumba Yuda, ng’ekigambo kya Mukama kye yayogerera mu baweereza be bannabbi bwe kyali. 3 (C)Era ddala ebyo by’atuukirira ku Yuda ng’ekiragiro kya Mukama bwe kyali, okubaggya mu maaso ge olw’ebibi bya Manase n’ebirala byonna bye yakola, 4 (D)ng’okwo kwe kuli okuyiwa omusaayi ogutaliiko musango. Yajjuza Yerusaalemi n’omusaayi ogutaliiko musango, Mukama kye yali tagenda kusonyiwa.\n5 Ebyafaayo ebirala ebyaliwo ku mulembe gwa Yekoyakimu ne byonna bye yakola, tebyawandiikibwa mu kitabo eky’ebyomumirembe gya bassekabaka ba Yuda? 6 (E)Awo Yekoyakimu n’afa, mutabani we Yekoyakini n’amusikira okuba kabaka. 7 (F)Kabaka w’e Misiri teyava nate mu nsi ye, kubanga kabaka w’e Babulooni yali awambye ebibye byonna okuviira ddala ku mukutu gw’Omugga ogw’e Misiri oguyiwa ku Nnyanja Ennene okutuuka ku Mugga Fulaati.\n8 (G)Yekoyakini we yafuukira kabaka yalina emyaka kkumi na munaana, era n’afugira mu Yerusaalemi okumala emyezi esatu. Nnyina erinnya lye yali Nekusita muwala wa Erunasani ow’e Yerusaalemi. 9 N’akola ebibi mu maaso ga Mukama, nga kitaawe bwe yakola.\n10 (H)Mu biro ebyo eggye lya Nebukadduneeza kabaka w’e Babulooni ne lirumba ekibuga ky’e Yerusaalemi, ne kizingizibwa. 11 Nebukadduneeza yennyini n’ajja mu kibuga, ng’eggye lye likyakizingizza. 12 (I)Awo Yekoyakini kabaka wa Yuda, ne nnyina, n’abaddu ba kabaka, n’abakungu be, n’abaami be bonna ne beewaayo eri kabaka w’e Babulooni mu mwaka gwe ogw’omunaana bukya alya bwakabaka, era Yekoyakini n’atwalibwa nga musibe. 13 (J)Era mu kiseera kye kimu, Nebukadduneeza n’atwala eby’obugagga byonna okuva mu yeekaalu ya Mukama, n’okuva mu lubiri lwa kabaka, era n’atemaatema ebibya byonna ebya zaabu, Sulemaani kabaka wa Isirayiri bye yali akoze ng’abitadde mu yeekaalu ya Mukama, nga Mukama bwe yalagira. 14 (K)N’atwala Yerusaalemi kyonna, n’abakungu bonna, n’abasajja abalwanyi bonna, ne baffundi bonna n’abaweesi bonna mu buwaŋŋanguse, awamu ne bawera abantu ng’omutwalo gumu. Abasemberayo ddala obwavu be yalekamu bokka.\n15 (L)Nebukadduneeza n’atwala Yekoyakini e Babulooni nga musibe okuva mu Yerusaalemi, era n’atwala ne nnyina, ne bakyala ba kabaka, n’abakungu be, n’abaami abaali ab’ekitiibwa mu nsi. 16 (M)Ate era yawamba abasajja ab’amaanyi kasanvu, ne baffundi n’abaweesi lukumi, bonna n’abatwala e Babulooni nga basibe. 17 (N)Nebukadduneeza n’addira Mataniya kitaawe wa Yekoyakini omuto, n’amufuula kabaka, era n’amukyusa n’erinnya n’amutuuma Zeddekiya.\n18 (O)Zeddekiya we yafuukira kabaka yalina emyaka amakumi abiri mu gumu, era n’afugira mu Yerusaalemi emyaka kkumi na gumu. Nnyina erinnya lye yali Kamutali muwala wa Yeremiya ow’e Libuna. 19 N’akola ebibi mu maaso ga Mukama, nga Yekoyakini bwe yakola. 20 (P)Ebyo byonna ebyatuuka ku Yerusaalemi ne ku Yuda, byabaawo olw’obusungu bwa Mukama obwababubuukirako, era n’oluvannyuma n’abagoba mu maaso ge.


Bukedde Online - Abakulira abaliko obulemu e Katalemwa bawanjagidde Gavt. ku musolo\nFlying Squad ekutte 2 ku bubbi bwa bodaboda...\nEbyobugagga bya bbanka ezaggalwa tebirabikako...\n“Tusaba Gavumenti yaffe eya wakati eggye omusolo ku bintu bye tukozesa mu kukola ebintu ebyeyambisibwa abaana n’abantu abaliko obulemu obutali bumu. Tetulina nsimbi ng’ezituyimirizaawo tuzifuna okuva mu buyambi obwenjawulo obuva mu bantu,” Ouma bwe yagambye.\nAbalangira n'Abambejja nga bali wamu n'aba East African Basic Foods nga bakwasa abamu ku baliko obulemu ebintu ebyeyambisibwa mu bulamu obwabulijjo bye baabawadde.\nABAKULIRA ekifo ky’abaliko obulemu ekya Katalemwa Cheshire Home for Rehabilitation Services e Katalemwa bawanjagidde gavumenti okuggya omusolo ku bintu bye beeyambisa okukola ebiyamba abaana okukozesa okuli obugaali mwe batambulira n’ebyuma ebiwanirira amagulu kubanga gubamenya. Cheshire\nBino byayogeddwa akulira Pulogulaamu ezikolebwa mu kifo kino, Bernard Ouma ng’ayaniriza bazzukkulu ba Ssekabaka Daudi Chwa II abaagenzeeyo okukola Bulungibwansi, ku Mmande.\nYagasseeko nti baatuukirira Sipiika wa Palamenti, Rebecca Kadaga ne bamusaba ku nsonga y’emisolo kyokka tebannafuna kuyambibwa bwatyo n’addamu okubakubira omulanga ensonga eno bagitunulemu.\nYe Edward Fredrick Walugembe nga ye mukubiriza w’abavubuka bano, yategeezezza nti basazeewo okwekolamu omulimu oluvannyuma lw’okukitegerako nti ekifo kino kyetaaga obuyambi naddala okulabirira abaana.\n“ Ng’oggyeko Bulungibwansi gwe tukoze mu kifo kino, tuzze n’ebintu ebyenjawulo ebyeyambisibwa okuli eby’okulya, eby’okunywa n’okwambala biweebwe abaana bano. Omulimu ogukolebwa wano muzito nga gwetaaga obuyambi obuwera noolwekyo yenna alina obusobozi asaanye okuyitako wano aleete kyonna kyalina,” Walugembe bwe yategeezezza.\nMu kukola Bulungibwansi ono nga babadde wamu n’aba East African Basic Foods, Walugembe yategeezezza nti babadde bajjukira amazaalibwa ga Ssekabaka Muteesa II ng’ono yali afa nnyo ku bantu abatalina mwasirizi ne basalawo okutambulira mu kikolwa kye kino.\nJoan Apar yalambuzza Abalangira n’Abambejja bano ssaako ebitundu eby’enjawulo ba Naavamwe bakolera emirimu egy’okulabirira abaana mu kifo kino era ne babasaba bakkirize babeere ba ambasada baabwe mu bantu abalala.\nEdward Fredrick Walugembe,\nEast African Basic Foods,\nbazzukkulu ba Ssekabaka Daudi Chwa II


Omusuubuzi bamukubidde essimu bamuwe ddiiru ne bamukuba amasasi\nMuganzi wange alaajanidde mu Bukedde ne mmusonyiwa 2 hours agoPoliisi ekutte abalima enjaga e Luweero 3 hours agoKooki yeesunga Kabaka ku mipiira gy’amasaza 3 hours ago‘Enguzi esaanyaawo Nnalubaale’ 3 hours agoKatumba Wamala; Alwanye entalo nnyingi 3 hours agoOlukiiko lwa KCCA lwaki teruyiibwa abantu balonde oluggya! 3 hours agoOmuyiyimbi Iryn Namubiru bamutadde 3 hours agoAkutte mukazi we mu bwenzi n’amugabira omusiguze ku poliisi 4 hours agoPoliisi ewabuddwa ku musango gw'omuyimbi Eddie Yawe 20 hours agoEkitongole kitubidde n’eddagala lya disitulikiti ez’enjawulo 1 day ago\nOmusuubuzi bamukubidde essimu bamuwe ddiiru ne bamukuba amasasiMBARARA | Jul 29, 2012\nDennis Mulangira eyattiddwa.\nBya Ali Wasswa ne Kizito Musoke\nYABADDE yaakatuuka awaka mukyalawe amwaniriza mu kiro ky’Olwokusatu, ate n’afuna essimu ey’amangu bwatyo n’akwata emmotoka ye n’agenda. Baagenze okuddayo okumulaba nga bamuttidde ku siteeringi mu mmotoka ye .\nOkuttibwa kw’omusuubuzi ono Dennis Mulangira omusuubuzi omututumufu e Mbarara kwegasse ku ttemu erizze likolebwa ku basuubuzi mu ggwanga naddala mu Kampala kyokka eky’enjawulo nti enzita ekyuseemu.\nNnamwandu w’omugenzi, Sarah Mulangira yategeezezza nti mu kiro ky’Olwokusatu, bba yabadde yaakadde okuva ku mirimu gye ne wabaawo abamukubira essimu nga bamugamba ku bya bizinensi.\nYakutte mmotoka ye n’addamu okufuluma kyokka n’azuulwa enkeera ng’attiddwa ku siteeringi.\nMinisita omubeezi akola ku byobulunzi Lt Col Bright Rwamirama asinzidde mu kuziika Mulangira n’alabula abantu ku masimu agabakubirwa amatumbibudde.\nYagambye nti waliwo abantu abageeyambisa okumanya omuntu w’ali bamutuuseeko obulabe olwo ne bamulimba ddiiru ez’empewo. Yagambye nti waliwo abafudde obutemu omulimi nti kyokka gavumenti egenda kugubatamya. Poliisi eraze by’olina okugoberera ku ssimu ezikubirwa\nMu kiseera ky’ekimu poliisi ewadde abantu amagezi ge balina okugoberera ku masimu agabakubirwa ekiro. Omwogezi wa poliisi mu Kampala n’emiriraano Ibin Senkumbi agamba:\nAbantu balina okwekengera abantu ababawa ddiiru ez’ekiro ezirabika nga ezifuna ennyo ate amangu.\nOmuntu bw’akukubira essimu n’akutegeeza nti akumanyi, sooka omubuuze y’ani era yakumanyira wa? Ne bw’oba omumanyi naye nga tolabawo nsonga ya nnyo ekwetaaza kiro, mwenenye olinde enkya era oggyeko essimu yo.\nBw’eba nnamba y’essimu gy’otomanyi ng’akukubira buli kiro gitwale ku poliisi, ejja kulondoola omuntu oyo, akukubira buli kiro.\nBw’osalawo okumusisinkana oyo gw’oteekakasa, mugambe musisinkane enkeera emisana kuba tewali kintu kitasobola kulinda kuba n’omukisa teguzibirwa kkubo. Singa omuntu gw’oteekakasa bulungi akugamba okumusisinkana mu kifo ekimu, osobola okumugamba ne musisinkana mu kifo ekirala. Ekifo ky’omuwa kakasa nga mulimu abantu abawerako.\nBw’oba ogenda baako abantu b’otegeezaako era togenda wekka.\nBuulira abaawaka wa gye bakuyise oba ennamba z’essimu y’omuntu akukubiddwa.\n11 BE BAAKAKWATIBWA\nAbantu 11 be baakakwatibwa ku ttemu lino mu kunonyereza poliisi kw’eriko ng’okubuuliriza bwe kugenda mu maaso nga ku bano kuliko Haji Edirisa katende akulira ekibiina ky’abavuzi ba takisi e Mbarara ekya Mtoda, ng’ono babadde n’enkaayana ne Mulangira ku tenda ya paaka, Gonzaga, bbulooka wa MTODA, n’abalala, aduumira poliisi mu Ankole, Martin Abiru be yagaanyi okwatuukiriza nti kyanditaataaganya okunoonyereza.\nOmugenzi yaziikiddwa e Katete Nyamitanga mu Mbarara.\nAbasuubuzi abazze battibwa kwe kuli Hajji Kigejjogejjo, Peter Baddokwaya n’abalala. Omuduumizi wa poliisi Kale Kayihura yategeezezza wiiki eno nga bwe waliwo abasibe abaateebwa oluvannyuma lw’okukola ebibonerezo byabwe nga kati be bapangisibwa okutta nti kyokka poliisi ebali mu buufu.


Bukedde Online - Famire y’omugenzi Namaganda eyombye ne Mbidde lwa bintu\nFamire y’omugenzi Namaganda eyombye ne Mbidde lwa bintu\nKarungi gwe babba ku Chris Evans ayanjudde...\nOmutujju asse 39 mu bbaala nga bayingira...\nAdded 1st January 2017\nBeemulugunya nti Mbidde yezza ebyobugagga byonna Namaganda bye yaleka ate ng’ebisinga yabifuna tannafumbirwa Mbidde.\nOmubaka Veronica Nannyondo (ku ddyo) ng’alina by’agamba Mukasa Mbidde (ku kkono).\nMUKASA Mbidde asanze akaseera akazibu mu kwabya olumbe lwa mukazi we Susan Namaganda “Bbeeyi ya birime”, abamu ku bako bwe bamutabukidde ng’entabwe eva ku byabugagga omukazi bye yaleka.\nAbamu ku ba famire ya Namaganda baludde nga boogera ne Fred Mukasa Mbidde (omubaka mu Palamenti ya East Africa) nga baagala batuule bakkaanye ku nzirukanya y’ebyobugagga muwala waabwe bye yaleka kyokka ng’abeepena.\nAkakisa baakafunidde mu lumbe olwasuliddwaamu ku Lwokutaano ne bamuzza mu kafunda ne batabuka nga baagala ensonga eyo egonjoolwe ng’omusika tannalagibwa.\nNamaganda eyali omubaka omukazi ow’e Bukomansimbi yafi ira mu kabenje e Kampiringisa ku lw’e Masaka, emmotoka ye Mark II mwe yali atambulira bwe yatomerwa takisi nga December 11, 2015 era olumbe baalwabizza nga gwakawera omwaka bukya afa.\nKaadi gye baakoze eyita abantu.\n1 Ettakka yiika 10 okuli n’amaka ku kyalo Bugana-Kawoko mu ggombolola ye Butenga e Bukomansimbi we baayabirizza olumbe.\n2 Ettakka e Bunnamwaya – Zzana mu Wakiso okuli ennyumba bbiri ezipangisibwa.\n3 Emmotoka nnya okuli Progress, Mazda, Ipsum ne Pajero omugenzi ze yalina mu kkampuni ya Egypro ekola ku by’okupangisa emmotoka ku b’emikolo n’abalambuzi. Eno yagitandika tannafuuka mubaka era nga tannafumbirwa Mbidde.\n4 Ettakka ku lubalama lw’ennyanja e Nabugabo mu ggombolola y’e Bukakata e Masaka, era Namaganda we yafiira yali azimbawo Bbiici.\nAbamu ku ba famire ya Namaganda baabadde baagala Mbidde aleete ebiwandiiko byonna ebikwata ku byobugagga ebyo kubanga y’abirina olwo bakkaanye ku ngeri gye binaddukanyizibwa kyokka kino Mbidde yakigaanye.\nOwooluganda omulala yagasseeko nti nga Namaganda tannafa yafunamu obutakkaanya ne bba Mbidde era n’anobera ewa muganda we Ritah Namugenyi e Nansana mu Wakiso era okumuggyayo n’okumuwooyawooya Mbidde yawa omukazi emmotoka kika kya Benz kyokka n’eno kati temanyiddwaako mayitire.\nENGERI GYE BAZZE BAGULUBA\nOkwabya olumbe nga kutegekebwa, Mbidde yasoose kufuna kuwakanyizibwa okuva mu b’enju ya Muzeeyi Erineewo Wasswa (kitaawe wa Namaganda) era ne basalawo obutamuyingiza mu lumbe butereevu wabula ajje nga muko.\nBaakubisizza kkaadi nga tebalina we boogerera ku Mbidde era kino aboludda lwa Mbidde kyabayisizza bubi nnyo ne bapanga engeri gye ‘beddiza’ olumbe.\nOmu ku bako yategeezezza Bukedde nti abooludda lwa Mbidde baasazeewo okukozesa ssente ‘okuwamba’ olumbe era Mbidde kye yasoose okukola kwe kukwatagana n’omubaka Veronica Nannyondo (muganda wa Namaganda eyadda mu kifo kya Bukomansimbi) okukakasa nti tamuwakanya.\nOmuko yagasseeko nti: Yakwataganye (Mbidde) ne bannabyabufuzi abaakulembeddwa Minisita Haruna Kasolo kwe yagasse abavubuka abaavudde e Makindye abajjidde mu ‘Koosita” bbiri ku Lwokuna ne beefuga olumbe.\nAbavubuka ba DP okuli Dick Lukyamuzi Ssenyondo ne Dennis Lukanga Majwala obwedda be bassa mu nkola ebiragiro bya Mbidde ku kirina okukolebwa mu lumbe, ng’aba famire ya Namaganda amaanyi gaabawedde.\nEbyokwerinda nabyo byakoleddwaako ttiimu ya Mbidde.\nWaasooseewo ekitambiro kya Mmisa ekyakulembeddwaamu Rev. Fr. Pascal Ssewalu eyasabye abantu b’e Bukomansimbi okusabira Namaganda.\nMu kiro ky’Olwokutaano, Mbidde yayitiddwa okwogerako eri abantu abaasuze mu lumbe era olwakutte akazindaalo n’akakasa abantu nti byonna Namaganda bye yali atandiseeko birina okugenda mu maaso.\nYagasseeko nti ebintu byonna Namaganda bye yaleka abimanyi era biddukanyizibwa bulungi okukakasa nti ebirooto bye bituukirira.\nYayongeddeko nti: N’olwekyo anaakolagana nange njagala akkakkanye Puleesa kuba ebikwata ku nteekateeka z’omugenzi byonna nze mbirina era mbimanyi.\nOyo (Namaganda) mutwala nga mukama wange era nja kumutwala nga mukama wange okutuuka nange lwe nnaava mu bulamu bw’ensi.\nAbamu ku baabadde mu lumbe okuli ne bannabyabufuzi abaabaddewo baawagidde Mbidde okuddukanya ebintu Namaganda bye yaleka kubanga y’alabirira n’abaana abasatu omugenzi be yaleka ku nsi.\nOmubaka Nannyondo yasiimye abantu b’e Bukomansimbi olw’okubayambako okuteekateeka olumbe luno naddala okubadduukirira ku byokulya n’ebirala n’asaba abantu okwongera okumussaamu obwesige nti ajja kubaweereza bulungi ng’omubaka waabwe.\nBABIYINGIZZAAMU ENKOLAGANA YE NE NANNYONDO\nAbamu ku ba famire baalaze n’obutali bumativu ku nkolagana ya Mbidde n’omubaka Nannyondo gye bagamba nti ewadde Mbidde omwagaanya okuddukanya ebintu by’omugenzi byonna nga talina muntu mulala gwe yeebuuzaako.\nNamaganda bwe yafa, Nannyondo yasalawo okudda mu nnyumba muganda we mwe yali abeera ne Mbidde, ayambeko mu kukuza abaana abato muganda we be yaleka.\nAbamu ku ba famire ya Namaganda baagala Nannyondo ave mu nnyumba ya Mbidde kubanga bazze bafuna n’okwemulugunya okuva mu famire ya Ronnie Ssali gye yafumbirwa n’azaalayo n’omwana.\nNannyondo ne Ssali balina omwana omu.\nMu kiseera kino Ssali ali ku kyeyo e Dubai era bwe yali agenda, Nannyondo n’omwana yabaleka mu maka ga bazadde b’omulenzi e Nakinyuguzi – Luwafu mu Makindye.\nAba famire ya Namaganda bagamba nti waliwo aba famire ya Ssali abeemulugunya nti okuva Nannyondo lwe yagenda ewa Mbidde, enkolagana ne taata w’omwana yayonooneka era yamussaako n’amateeka ag’obutamukubira ssimu kiro.\nBuganda yeesasuzza Ankole mu mpaka za FUFA Drum\nAba famire y’omuwala eyawambiddwa bakumye olumbe: Balinze kubalagirira wa gye baasudde omulambo!\nBalikuddembe alese ataddewo obukadde 80 ez'okumuziika\nBagudde ku butambi 16 okuli amaloboozi g'abawamba n'okutta abawala: Butiisa


Bukedde Online - Poliisi ekutte ssemaka atemye munne n’okwokya ppikippiki\nPOLIISI ekutte ssemaka n’emuggalira lwa kutwalira mateeka mu ngalo n’atema omutu n’okwokya ppikippiki ng’entabwe eva ku nkaayana za ttaka.\nJamadah Kintu 55, ye yakwatiddwa nga mutuuze w’e Nswanjere mu ggombolola y’e Muduuma mu disitulikiti y’e Mpigi ku bigambibwa nti yakkakkanye ku ppikippiki ya Peter Kirabira nnamba UEB 501A n’agiteekera omuliro n’okutema Habert Ssekitto ng’amulumiriza nti yamusanze mu kibira ng’atema emiti gya kalittunsi.\nKintu eyaliko ssentebe w’ababoodabooda b’e Muduuma abeegattira mu kibiina kya Twajjabaseka Bodaboda Group okukwatibwa kyaddiridde okugobwa ku bwassentebe bw’ekibiina kino nga bamulumiriza okwezza ebintu by’ekibiina okuli n’ekibira kya kalittunsi era ne yeewera nti waakufaafaagana n’omuntu gw’alikwatira mu kibira kye, aba boodabooda kye bawakanya.\nWano Kintu yataayizza abasajja abaabadde basala emiti gye baaguze ku beekibiina kya boodabooda n’atemako omu ku mukono kyokka bwe baamwesimattuddeko ne badduka olwo n’ateekera ppikippiki yaabwe omuliro n’eteta n’eggwaawo.\nAba boodabooda olwabitegedde baavudde mu mbeera ne balumba Kintu okumugajambula kyokka poliisi y’e Jjeza n’ebatebuka n’emukwata n’atwalibwa mu kaduukulu ka poliisi e Mpigi gy’akyaggaliddwa ku misango gy’okutwalira amateeka mu ngalo.\nSsentebe w’ekibiina kya Twajjabaseka Bodaboda Group, Jimmy Ssebwato alumirizza Kintu okwezza ebintu by’ekibiina kyabwe mu lukujjukujju n’asaba poliisi okumukangavvula asasule n’ebintu bya yayonoonye.\nKintu ng’atusiddwa ku poliisi byonna ebimwogerwako yabyegaanye n’ategeeza nti ekibira kikye kubanga yakipangisa ku kitongole ky’ebibira ekya NFA n’asimba emiti gye . Omwogezi wa poliisi mu Katonga, Joseph Tulya agambye nti Kintu yagaliddwa abayambeko mu kubuuliriza


Abanene 5 bavudde ewa Bugingo ne beegatta ku Teddy\nEbirungo ebiremezza ennyimba za Philly Lut...\nKabineeti empya erimu baminisita aboogerwako ng'abakuliridde okuli; Ali Kirunda Kivejinja 84, ne Gen. Moses Ali 80. Baabagasseeko abavubuka nga Hamson Denis Obua 39, eyaweereddwa obwaminisita omubeezi ow'ebyemizannyo ne Peter Ogwang 36, minisita omubeezi owa tekinologiya.\nAbamu ku baminisita abaasuuliddwa nga Irene Muloni abadde owamasannyalaze n'ebyobugagga eby'omu ttaka ne Monica Azuba Ntege abadde owebyetambula omwaka guno tegubagendedde bulungi.\nAzuba yasanga obuzibu mu by'okugula ennyonyi z'eggwanga olw'emivuyo egyetobekamu n'atuuka n'okwetondera ababaka ba Palamenti. Ennyonyi zaali zifuukidde ddala gannyana ekintu ekyali kiteeka Gavumenti mu kaseera akazibu n'okugirabisa obubi. Yasikiddwa Mary Kitutu abadde minisita omubeezi ow'obutonde bw'ensi.\nNtege Azuba eyasikisiddwa Katumba Wamala asanze akaseera akazibu naddala mu kiseera kino nga minisitule gy'abadde akulembera bagirumiriza okubulankanya obuwumbi 24 ez'okuzimba ebbibiro lya Isimba Dam.\nOkulondebwa kwa Raphael Magyezi (Igara West) eyakulemberamu ekiteeso ky'okuggya ekkomo ku myaka gya pulezidenti kyatunuuliddwa ng'okumusiima. Yalondeddwa ku bwaminisita bwa Gavumenti ezeebitundu.\nPolof. Sabiti Makara ow'e Makerere yunivasite yagambye nti ekikulu kye yalabye kwe kusiima abantu abaawagira eky'okuggya ekkomo ku myaka.\nJackson Kafuuzi (Kyaka South) eyasemba ekiteeso ky'okuggya ekkomo ku myaka kati ye mumyuka wa Ssaabawolereza wa Gavumenti.\nSabiti agamba nti mu mutima gw'okusiima era Pulezidenti mwe yalondedde abantu nga Beatrice Anywar (Kitgum Munisipaali) eyali owa FDC kyokka n'asala eddiiro n'awagira n'ekyokuggya ekkomo ku myaka gya Pulezidenti.\nAbavubuka abalala okuli; Hamson Denis Obua ne Peter Ogwang nabo yaboogeddeko ng'abaakola ennyo okumatiza eggwanga nga Pulezidenti bw'akyetaaga okwongera okufuga.\nWadde ng'abakadde bangi bakyali mu kabineeti , kyokka ye Makara agamba nti alaba nga bagenda babaggyako obuvunaanyizibwa.\nOkugobwa kwa Nadduli, n'okukyusa Kahinda Otafiire okuva ku bwaminisita w'ensonga za Ssemateeka n'afuulibwa minisita w'amawanga g'obuvanjuba bwa Afrika yalabye ng'okumuseeseetula.\nCharles Rwomushana eyakolerako ekitongole ekiketta munda mu ggwanga ekya ISO, kabineeti empya yagirabyemu okusiima abaana b'awaka abaludde nga bawulize.\nNabakooba nga munnamawulire omutendeke era eyaliko omwogezi wa poliisi mu ggwanga yatunuuliddwa ng'asobola ebyempuliziganya era nga y'agenda okubeera omwogezi wa Gavumenti ku nsonga ez'enjawulo.\nOkulondebwa kwa Beatrice Anywar yeegatte ku Okello Oryem ne Betty Amongi akalaba ng'akabonero k'okumatiza abantu ba Acholi ne batambulira wamu era Pulezidenti asuubira okubakozesa mu kunoonya akalulu ka 2021.\nOkusigala kwa Beti Kamya mu kabineeti nga minisita w'ebyettaka n'amayumba, Betty Amongi nga minisita wa Kampala ne Florence Nakiwala Kiyingi (minisita wa bavubuka n'abaana) kabonero akalaga nti Pulezidenti si mwetegefu kwefuulira bantu bamwegattako.\nMu kiseera kino ng'akalulu kabindabinda era nga Pulezidenti akyetaaga obuwagizi okuva mu b'oludda oluvuganya kyandibadde kitiisa abalala abandyagadde okumwegattako nga bamulaba ng'akozesa abantu n'abasuula.\nFrank Tumwebaze okufuulibwa minisita w'ekikula ky'abantu era nga y'avunaanyizibwa ku bavubuka kyagendereddwaamu okwanguyiza abavubuka okufuna ssente. Obutafaanana nga Janat Mukwaya abaddewo, Tumwebaze asemberedde nnyo abavubuka bw'omugeraageranya ne Janat Mukwaya gwe yasikidde.\nOlw'okuba nga y'omu ku bakaada abafaayo ennyo okutuukiriza mukama we ky'aba amutumye mu buli mbeera, asuubirwa okukozesa ssente zino okukyusa obulamu bw'abavubuka\nBiibino ebifa ku baminisita abapya abaalondeddwa


Bukedde Online - Ani yakkirizza omuyimbi Cindy okuzina nga bw’ayawula mu maaso ga Kabaka!\nHasan Mubiru asindidde omugagga Bryn White ebizibu ebyamuggya...\nOmugagga Don Bahat asuubizza okulaga bannayuganda kye bayita...\nByandala bamulagidde yeewozeeko ku gw'okufiiriza Gavt. obuwumbi...\nAni yakkirizza omuyimbi Cindy okuzina nga bw’ayawula mu maaso ga Kabaka!\nBakubye mutabani waabwe emiggo egimusse lwa...\nKayihura n'era azzeemu okukola enkyukakyuka...\nOLWOKUNA lwa wiiki ewedde ye yali entikko y’ebikujjuko by’Amazaalibwa ga Kabaka era omukolo ogwasembayo gwali gwa kijjulo ekyali mu Lubiri e Mmengo.\nEkimu ku bibeera ku kijjulo kino be bayimbi ab’enjawulo abayitibwa okusanyusa Kabaka n’abagenyi be.\nWabula ennyambala y’abayimbi abamu erekawo akabuuza oba nga ddala bamanya omukolo kwe bajja ne gwe bagenda okusanyusa anti bamanyi okwambala mu ngeri eyeesittaza era eteraga kitiibwa kya mukolo gwe baliko.\nOmwaka oguwedde, omuyimbi Sheebah Karungi yajja ng’ayambadde sikaati okuli siriiti ekoma mu bisambi waggulu! Ekyaleka abantu bangi nga batolotooma, nga nno azina bw’ayawula!\nNewankubadde nga ku mulundi ogwo minisita w’ebyobuwangwa e Mmengo, Dennis Walusimbi Ssengendo yategeeza Bukedde nga bwe bali mu kaweefube w’okulaba nga badda ku basanyusa Kabaka ab’ennono, naye ne ku mulundi guno omuyimbi Ssanyu Cindy yakoze ekyennyamiza bwe yazze okusanyusa Kabaka mu kawale ak’akatimba akakutte omubiri.\nOli nga bw’abeera ewala ayinza okulowooza nti Cindy tayambadde! Yabadde n’abazinyi be nga bazina bwe baawula, baabadde bakyasanyusa abagenyi Kabaka n’ava ku mukolo nga Nnaabagereka amaze okumukuba akaama.\nWadde ng’abakungu e Mmengo baagambye nti Kabaka yabadde atuusizza okugenda, naye weebuuze nti mazina ki amatuufu okuzina ewa Kabaka?\nBw’aba nga ddala Kabaka yabadde atuusizza okugenda ate kino kibi nnyo kubanga kyoleka nti abazze okusanyusa Omutanda tebaamusanyusizza n’atuuka okubaleka nga n’amazina gaakataba ate n’abategesi ne batabaleka kumaliriza ne babasenza luti!\nLubiri mu 2014.\nKuva dda nga Bakabaka banyumirwa amazina era amazina ga Kabaka amatongole bayitibwa Maggunju.\nOmutaka Ggunju Mathias Kawere, akulira ekika ky’Obutiko ekizina amazina ga Kabaka amatongole agamba: Amazina Amaggunju bwe baba bagazinira Kabaka tebakiyita kugazina wabula kuba ‘Kugabina’.\nMu kubina kuno wabaawo amazina ag’ebika eby’enjawulo okuli Waggongolo Omutanda nga gano gaakubina ng’oseetuka okufaananamu aga Baakisimba.\nWaliwo Kaakikya, gano ogabina amagulu gadda emabega ate mulina kubeera babiri. Eηηoma ezikubwa kuliko Kijoboje, engalabi eyitibwa Nyoolevvubuka n’obutono bubiri bwe bayita Namitongo.\nBw’oba obinira Kabaka, abazinyi balina okuba nga beesibye endege n’ekikuzzi, embeera eno eba teyeesittaza Kabaka.\nAmazina Amaggunju gaava dda ku mulembe gwa Ssekabaka Mulondo, kuba ono yafuuka Kabaka nga muto. Bakkojjaabe Aboobutiko bamuyimbiranga okumubeesabeesa ngv’eno bwe babina n’okukiga.\nKabaka ng’akuze yatongoza Amaggunju okuba amazina ge, kyokka ku mulembe guno Omutebi galinga agaadibizibwa. Ggunju Kawere agamba, amazina gano gasaanye gaddewo ku mulembe guno okusanyusa Kabaka kuba ganyuma okufa era tetusobola kugazina n’osigala mu ntebe kubanga ge mazina amatongole agalina okubeera ku mikolo gya Kabaka ate n’okumusanyusa.\nAZINIRA KABAKA TOLINA KUSIMBA\nAnnet Nandujja akulira ekibiina kya ‘The Planets’ ekizina amazina Amaganda yagambye: Ebbanga lye tuzinidde Kabaka, tuzina Baakisimba si Muwogola oba gy’oyinza okuyita ‘Free Style’.\nMu Baakisimba, amazina gaba gagenda mpola, temuba kusimba na kwawula kubanga obeera mu maaso ga Beene.\nMu mazina gano tositula kigere ku ttaka, kwe kugamba ne bwe wabaawo enfuufu tesobola kufuumuuka. Naye mu mulembe gwammwe ebintu bigenze bikyukamu, ky’ova olaba nga ku mazaalibwa ga Kabaka, abazina amazina g’ekinnansi tebakyatuyita!\nEkirala abazinyi bano balina okuba nga bambadde ebikooyi nga bikoma wansi ku bigere, mu mbeera eno tewasobola kubaawo ngeri yonna gye beesittazaamu Mutanda n’abagenyi be.\nAmazina agayitibwa Baakisimba, agazinibwa mu maaso ga Kabaka.\nKyokka minisita w’ebyamawulire era omwogezi w’Obwakabaka, Noah Kiyimba yategeezezza nti, “Cindy ne banne bakyali baana bato era bangi ekitiibwa ky’Obwakabaka bakirabira mu ngeri ndala. Abateesiteesi baabalambika kyokka nabo kyabagwirako awo ng’abamu bazze bambadde bwe batyo.\nNoolwekyo obuvunaanyizibwa obuliwo kwe kwongera okuyigiriza abantu bano engeri gye balina okwambala mu maaso ga Kabaka.”\nOmukubiriza w’olukiiko lw’Abataka abakulu b’ebika David Frederick Kasibante Kayiira Gajuule yagambye nti, “Ekyo kyabadde kikolwa kya bateesiteesi wabula si Katikkiro oba Abataka nti be baakikoze kubanga mmanyi tebasobola kusalawo kukola ekyo.\nKyandibadde kirungi Katikkiro ne yeddiza obuvunaanyizibwa bw’okutegeka emikolo gy’Obwakabaka gyonna kubanga nzijukira ku mulembe gwa Katikkiro Mulwanyammuli, buli kimu kyateekebwateekebwanga Katikkiro.\nTujja kulwana okulaba ng’emikolo gino giddamu okukolebwa nga bwe girina okukolebwa mu ngeri ey’ennono, ng’esanyusa, teyeesittaza ate ng’etuukana n’omulembe.”\nOmutaka Muteesasira , Keeya Ttendo Namuyimba yagambye nti, “Obwakabaka bulina ekitongole eky’ennono okuva mu bika eby’enjawulo ekivunaanyizibwa okusanyusa Kabaka.\nWadde Kabaka buvunaanyizibwa bwe okuyamba okutumbula ebitone by’abantu be naye nabo nga bayitiddwa ku mikolo gye balina okutuukira ku kitiibwa ky’emikolo kwe bayitiddwa.\nOmugagga Mbuga ajeemedde Poliisi okumutwalira ku kabangali yaayo\nHasan Mubiru asindidde omugagga...\nOmugagga Don Bahat asuubizza okulaga...\nAmyuka ssentebe w'e lwengo naye...\nByandala bamulagidde yeewozeeko...\nEYALI minisita w’enguudo Abraham Byandala kkooti y'abalyake n'abakenuzi e Kololo emulagidde yeewozeeko ku byokufiriza...\nOmuliro gusanyizzaawo ebintu ku...\nOmuliro gusanyizzaawo ebintu ku kizinga e Koome


Bukedde Online - Buddo SS etolotoomedde mu mizannyo gy'amasomero\nBuddo SS etolotoomedde mu mizannyo gy'amasomero\nEmizannyo giyamba okuleeta obumu mu bantu...\nBuddo SS ewanguddwa ku semi y'okubaka ne yeekwasa baddiifi okuba ne kyekuubira\nMalisera Akello (ku kkono) ne Ruth Sandra Nambirige aba Kitende, nga battunka ne Mariam Nanfuka ne Immaculate Namuli aba St. Noah\nABA Buddo SS si bamativu n’engeri akakiiko akategesi gye kakuttemu empaka z’omwaka guno ez’emizannyo egy’enjawulo mu masomero ga siniya ‘Ball Games’.\nEmpaka zino, ezimaze wiiki nnamba nga zizannyibwa ku Teso College Aloet Arapai, zeetabiddwaamu amasomero 316 okuva mu disitulikiti za Uganda ez’enjawulo ezattunze mu mizannyo okuli; volleyball, omupiira, rugby, handball, okudduka, okubaka, n’emirala, era zaakomekekrezeddwa ku Lwomukaaga.\nMu kubaka, Buddo SS yawandukidde ku semi, bwe yakubiddwa St.Noah ku bugoba 26-24. Omuzannyo guno gwabaddemu okuwanyisiganya ebigambo, era ng’oluzannya olusooka lwakatambulako eddakiika munaana, omutendesi wa Buddo SS Rashid Mubiru, yavudde mu mbeera n’adduumira ttiimu ye obutagenda mu maaso na kuzannya.\nWano St. Noah yabadde ekulembedde 13-9, omuzannyo ne guyimirira okumala eddakiika 11, ng'aba Buddo balumirizza badiifiri abaabadde mu mitambo gy’omuzannyo guno okubasaliriza ne bawa St.Noah obubonero obw’ekimpatiira.\nMubiru agamba nti okuva ku mutendera gw’ebibinja, abategesi bazze babasisinkanya ttiimu ez’amaanyi zokka ate nga zonna ziva mu disitulikiti y’e Wakiso, ky’agamba nti kibadde nga ekipange okubalemesa.\nMubiru ng'alaga obutali bumativu\n“Ekibinja kyaffe baakiteekamu ttiimu musanvu, kyokka ebirala bibaddemu ttaano. Bwe tutuuse ku ‘play offs’, obwedda batusisinkanya banene okuli; Amuti, Exodus, Kawanda, n’ekitutabudde be baddifiri okutandika okufuuwa kyekubiira mu gwa St.Noah. Twemulugunyiza mu kakiiko ne tusaba babakyuse ne bagaana,” Mubiru bwe yeemulugunyizza.\nWabula Christopher Mugisha, ssaabawandiisi wa USSSA agamba nti bino byonna byekwaso, “Ssinga Buddo yakizudde okuva mu bibinja, lwaki yagenze mu maaso n’okuzannya ensiike zonna? Buli ttiimu erabika nga y’amaanyi n’ekubwa, efuna ebyekwaso, bwe baba sibamativu, bawandiikire minisitule,” Mugisha bwe yagambye.\nTtiimu zonna ezaatuuse ku seimi zaakukiikirira Uganda mu z’obuvanjuba,\nMuburi ng'alaga obutali bumativu\nwakati wa August 14-29 e Arusha Tanzania.\nSt. Mary's Kitende,\nShe Cranes egoba kyakusatu\nSLAU ne UCU zisisinkanye mu University League\nSLAU ne UCU ziri ku fayinolo ya yunivasite liigi\nOchaya omupiira yaguyigira ku kikopo - Kitaawe\nUganda ekomye ku 'quarter'.


Bukedde Online - Omugenzi Mulwana bamusingisizza omusango\nOmugenzi Mulwana bamusingisizza omusango\nAb'e Kabowa beekalakaasizza lwa binnya mu luguudo\n''Eby''amagye okuwamba byabulimba'' - Muse...\nKKOOTI enkulu ekola ku nsonga z’ettaka e Kampala eragidde ab’enganda z’omugenzi munnamakolero James Mulwana okusasula ssente ezisoba mu kawumbi kamu oluvannyuma lw’okusingisa omugenzi omusango gw’obufere.\nOmulamuzi Percy Tuhaise era yalagidde ab’enganda okuddiza Rehema Namuli  namwandu wa Daudi Ochieng ettaka lye erisangibwa ku Block 243, plot 786 Kitintale nga liwezaako desimolo 75 bweyategezeeza nti Mulwana ettaka yalifuna mu bukyamu.\nOmugenzi Mulwana abadde awerennemba n’omusango guno wamu ne Mukalazi Kibuuka, Mukangombe Kibuuka, Sarah Walusimbi kyokka nga bona tebaabadewo mu kkooti yadde puliida wa Mulwana, Peter Musoke.\nNamuli yategeeza omulamuzi nti obuzibu bwatandika mu mwezi gwa December 2002 bweyewoola obukadde 30 ku Mulwana asobole okusasula looni gyeyali yewooze era nawaayo ekyapa kye ttaka ng’omusingo nebakola endagaano nga wakuzzaayo ssente zino mu banga lya myezi esatu.\n“Nga wakayita omwezi gumu nga n’ebbanga lyebaategeragana terinaggwako, Namuli yafuna ssente zeyali yewooze ku Mulwana wabula Mulwana namutegeeza nga bweyali yatunda edda ettaka lye kyokka nga teyasooka kumwebuuzako yadde okufuna olukusa” Namuli bweyategeezezza.\nNamuli eyali mukwano nfa nfe wa Mulwana yategeezezza Omulamuzi Tuhaise nti ettaka lino yaligula nga 26 June 1971 nga mwalimu n’amayumba gapangisa nga buli mwezi yali afuna akakadde 1 n’emitwalo ena era naleeta n’endagaano eziraga obwananyinni kyokka Mulwana mu kwewozaako yategeeza nga bweyasaba Namuli okumuguza ettaka lye oluvannyuma lw’okukizuula nti kampuni Namuli gyeyali yewozeeko ssente eya [Moneylending company Investment Masters limited] yali egenda kulitunda ng’alemeddwa okusasula obukadde 30.\nOmulamuzi Tuhaise yategezeeza nti Mulwana teyaleeta bujulizi bwonna bukakasa bwananyinni ku ttaka lino era nalagira basasule Namuli ensimbi zonna zafiiriddwa mu mayumbage mu myaka 10 gyamaze nga tajjaamu ssente saako n’okumuddiza ettaka n’ekyapa kyakwo.\nBbosa Kiyingi alumbye Lubyayi ku by'okweyita omubaka


Bukedde Online - Obulabe obuli mu kwambala engatto ezitakutuuka\nEmmere gy'oliisa omwana n'emuzuukusa obwongo\nOBADDE okimanyi nti kooni (olususu okuguba ne lukaluba oluusi n’okuzimba ku nnyingo oluusi mu bibatu by’engalo n’entobo z’ebigere) kizibu ky’olina okutwala mu ddwaaliro kyokka ng’osobola okukiziyiza ng’okyusa engatto z’oyambala.\nBya RASHIDAH NASSALI\nDr. Yusuf Gitta omukugu mu ndwadde z’olususu mu ddwaaliro e Mulago agamba nti, kooni bulwadde obuva mu kunyigirizibwa kw’olususu n’ekivaamu kubulwa we lussizza ne kireeta ekitundu ekyo okutuyira ne kizimba.\nKooni zitera kukwata ebintundu omuli engalo n’ebigere nga biva mu kunyigirizibwa. Wabula kooni ezikwata mu ngalo abamu bazibuzaabuza n’amabavu ekivaako n’okuzigayaalirira.\nMu mbeera eya bulijjo kooni teyeetaaga kujjajjaba kuba esobola okuwona singa okunyigirizibwa kuvaawo.\n1 Ekimu ku bisinga okuvaako kooni naddala ku bigere z’engatto ezibikka singa omuntu aziiberamu okumala ebbanga eggwanvu buli lunaku.\nKuno kw’ossa n’abo abambala ezibanyiga.\nOkwambala engatto ennene ku kigere nakyo kireeta kooni kuba ekigere kiba tekituuka mu ngatto olwo ne kitandika okugyekuutako n’ekivaamu kutta lususu oba okulugubya.\n2 Ekirala abantu abatawaanyizibwa obulwadde bwa ssukaali olw’omusaayi obutatambula bulungi nabo bafuna obuzibu buno.\nAbantu abagenda okulima nga tebambadde giraavu n’abavuga eggaali oba pikipiki olususu lwabwe lunyigirizibwa okukkakkana nga bafunye kooni.\nKOONI OGITEGEERA OTYA?\nBw’olaba akazimba ku kigere kyo oba mu ngalo zo nga katangaala wabula nga bw’okakwatako kakaluba kyokka nga kalabika ng’akalimu amazzi omanya nti eyo kooni.\nSinga okakwatako n’owulira nga kakuluma, kyokka nga bw’otokakwatako tekaluma.\nKKOONI AJJAJJABWA ATYA?\nKooni osobala okuzijjanjaba mu ngeri ezze njawulo omuli; Okulongoosebwa naye nga kikolebwa omusawo omukuggu yekka.\nKkooni asobola oku mwebwawo wabula nakyo kyiyina okukolebwa omusawo omukuggu yekka. Era Kkooni asobola okuwonyezebwa singa okozzesa ekiyinja ekikutta ebigere nga okutta mpola mpola okutuusa akazimba lwe kagwawo.\nENGERI Y’OKUZIYIZA KOONI\n1 Olina okwambala engatto ezzikutuuka obulungi.\n2 Yambala sitokisi oziyize ebigere byo okwekuuta ku ngatto.\n3 Nnyika engalo zo n’ebigere mu mazzi agannyogoga ebigere byo biweweere n’okubikuuta biveeko olususu olugubye.\n4 Abalima n’abavuga eggaali beetaaga okwambala giraavu buli lwe bagenda okukola emirimu gyabwe basobole okuziyiza engalo okwekuuta ku nkumbi oba ebirala by’okozesa ebireeta kooni.\nAkabenje e Kayunga katuze basatu\nOmusumba n''Abamerika 2 bafiiridde mu kabenje ku lw'e Masaka\nBbaasi eyatomereganye ne loole yabadde ya Akamba


EGGWANIKA lya KCCA liweddemu ssente Jennifer Musisi Ssemakula n’awandiikira minisita Beti Namisango Kamya amutaase.\nEkitongole kya UMEME kitegeka kubasalako masannyalaze ku nguudo ate n’abakozi tebakyalina ze babasasuza wadde ssente eziyoola kasasiro mu kibuga!\nEbbaluwa etabudde Loodi meeya, Erias Lukwago n’ayita bukubirire bameeya ba munisipaali za Kampala bateese ku ngeri ssente gye zibadde zikozesebwamu era ayise n’olukiiko lwa bakansala babannyonnyole ku nkozesa ya ssente mu kitongole.\nMu bbaluwa ya Jeniffer Musisi Ssemakula, ataddemu ebintu bye batakyasobola kukola mu Kampala ne ssente ezibabanjibwa ng’agamba nti ssinga Gavumenti tebayamba, ekibuga kigenda kuddayo mu mbeera y’ebinnya n’okuwunya nga bwe kyali ku mulembe gwa bameeya abaavaako.\nAMATAALA G’OKU NGUUDO;\nOlwa ssente ezitakyava mu misolo egy’enjawulo mu Kampala ssaako Gavumenti obutabawa ssente mu budde, UMEME ebabanja obukadde 739 era yabalabudde dda nti etegeka kubasalako masannyalaze ku kitebe kya KCCA n’amataala g’oku nguudo.\nYategeezezza nti ssente eziddaabiriza mmotoka za KCCA, ezirabirira ekifo kya Kiteezi awayiibwa kasasiro ssaako abakozi abayonja ekibuga tebakyasobola kubasasula. Ekiseera kino babanjibwa obukadde 537 era nti abakozi bategeka kussa wansi bikozesebwa!\nABASERIKALE BA KCCA ABAKUUMA EKIBUGA;\nJennifer Musisi yategeezezza nti abaserikale b’ekitongole n’ebitongole byonna ebikuuma ekibuga bitwala obukadde 220 buli mwezi. Embeera ya Kampala ekiseera kino ebatadde ku bunkenke era ssente ezibasasula ekiseera kino tebazirina kubanga emisolo gye babadde bakuh− haanya n’ensimbi eziva mu Gavumenti tebakyazifuna.\nPULOJEKITI Y’EGGAALI Y’OMUKKA;\nEkiseera kyonna entambula y’eggaali y’omukka ey’olukale egenda kuyimirira kubanga Gavumenti yasuubiza KCCA okugiwa ssente akawumbi kamu kayambeko ku kkampuni okusaabaza abantu kyokka ssente ze bafuna ziri obukadde 500 zokka.\nYagambye nti abasaabaze naddala abava mu bitundu by’e Jinja babadde bakozesa nnyo eggaali eno kyokka ssente ze babadde bongereza ku kkampuni ya Uganda Railways Cooperation (URC) tebazirina.\nEBINTU BYE BAKOZESA MU KITONGOLE;\nAmafuta, emisaala, ebitabo n’empapula ssaako emisomo n’ehhendo ez’ebweru tebakyasobola kubigendamu ate nga Gavumenti ebadde ebifunamu nnyo.\nLoodi meeya Erias Lukwago ategeezezza nti kyennyamiza kubanga ebintu ng’enguudo, emisaala n’emirimu mu kibuga tegisobola kuyimirira.\nLoodi meeya, Erias Lukwaago asomedde bameeya ba munisipaali ebbaluwa eno n’okubategeeza okusoomoozebwa okuliwo mu bya ssente ne bategeeza nti bateekwa okuweebwa lipooti ku ngeri ssente gye zibadde zikozesebwa.\nBameeya balaze okutya nti ne ssente ezaasuubizibwa okuweebwa ekitongole nga ziva mu bbanka y’ensi yonna ziyinza obutaweerezebwa olw’omusingo gwe bateekeddwa okusasula ssaako n’ensimbi ezigenda okuliyirira abantu we bagenda okukola enguudo ezitaliiwo.\nMeeya w’e Kawempe, Emmanuel Sserunjogi ategeezezza nti bagenda kusala amagezi okulaba nga ssente bazifuna era baagala minisita Beti Kamya akole ku by’ebbula lya ssente eririwo mu kitongole.\nEbbaluwa ya Jennifer eyimirizza okusasula ssente ezaasigala ku katale ka USAFI, okusasula eyali omumyuka wa Loodi meeya, Sulaiman Kidandala Sserwadda obukadde 535.\nBayimirizza okusasula liizi ya Buganda Land Board obukadde 877 ku ttaka ly’amasomero okuli erya Namungoona, Kitebi ne Busega.\nOlwa ssente okukendeera mu Kampala, ebikozesebwa ku nkola ya NAADS bikendedde kubanga ssente obukadde 980 tebazirina kuyamba ku Bannakampala okwekulaakulanya!


AUDIO ENKAMBWE! Abawagizi ba NUP bakubye omulanga nga batwalibwa mu kkomera, ‘mutuyambe bambi obuntu buubuno mu mmotoka’ – The Bridge Uganda\nAUDIO ENKAMBWE! Abawagizi ba NUP bakubye omulanga nga batwalibwa mu kkomera, ‘mutuyambe bambi obuntu buubuno mu mmotoka’\nBannakibiina kya NUP 44 basindikiddwa ku Limanda mu kkomera e Kitalya ne Kigo, ku misango gy’okwambala engoye ezefaananyirizaako ez’ebitongole ebikuuma ddembe.\nAbavunaanibwa omuli abasajja n’abakyala, akawungeezi ka leero, basimbiddwa mu maaso g’omulamuzi wa kkooti esookerwako ku City Hall mu Kampala Valerian Tuhimbise era baguddwako emisango 2 omuli okwambala engoye z’ebitongole ebikuuma ddembe mu ngeri emenya amateeka n’okumenya amateeka.\nOkusinzira ku ludda oluwaabi, ku Lwokusatu, nga 14 omwezi guno, abavunaanibwa baakwattiddwa ku kitebe kya NUP e Kamwokya nga bali mu byambalo ebyefananyirizaako eby’ebitongole ebikuuma ddembe omuli ekya Poliisi, amakkomera ssaako n’amaggye nga bataddeko ennyota, emiyondo ssaako n’obukofiira, nga byonna bikolebwa mu ngeri emenya amateeka.\nOlw’okutangira omujjuzo mu kkooti, omulamuzi obwedda akkirizza 10, 10 okuyingira era bonna begaanye emisango gyonna egibaguddwako.\nMunnamateeka waabwe Anthony Wameli alemereddwa okubataasa obutagenda mu kkomera bw’asabye okweyimirirwa wabula omulamuzi agambye nti abavunaanibwa babadde bangi nnyo nga okubateeka awamu, okuwuliriza okusaba kwabwe, kuyinza okutambuza Covid-19.\nOluvanyuma abakyala basindikiddwa ku Limanda mu kkomera e Kigo n’abasajja mu kkomera e Kitalya okutuusa sabiti ejja ku Lwokutaano nga 23, omwezi guno.\nKkooti ebadde yebulunguluddwa abasirikale nga tewali akkirizibwa kuyingira City Hall okuleka abakozi bokka.\nWabula abakyala, oluteekeddwa mu kabangali ya Poliisi, bakubye omulanga nga bagamba nti mu mmotoka mulimu obuntu, obuyinza okwabika oba okubweyambisa okubatulugunya.\nAte bonna 44 abasindikiddwa ku Limanda, bagambye nti Robert Kyagulanyi Ssentamu ye mukulembeze waabwe era tewali ayinza kubakyusa.


TUBIKOOYE! Emisolo ku Mobile Money ne Social Media, Kadaga akambuwadde, Palamenti eyitiddwa mu bwangu - Galaxy FM 100.2\nTUBIKOOYE! Emisolo ku Mobile Money ne Social Media, Kadaga akambuwadde, Palamenti eyitiddwa mu bwangu\nKyaddaki sipiika wa paalamenti alangiridde nti sabiti ejja ku Lwokusatu Paalamenti yakuddamu okutuula, okuddamu okwekeneenya n’okubaganya ebirowoozo ku misolo egyateekeddwa ku social media omuli Face Book, WhatsApp, Twitter n’emikulu emirala ogwa shs 200 buli lunnaku n’omusolo ogwa shs 1 ku buli 100 ku Mobile Money eri abantu abasindika n’okugyayo ssente.\nSipiika Rebecca Kadaga okulangirira ku Lwokusatu, kidiridde okufuna ekiwandiiko okuva ku bayizi ku yunivaasite y’e Makerere ne ba Agent ba Mobile Money, nga kiteekeddwamu okwemulugunya kwabwe omuli okunyigirizibwa kw’abayiz abafuna ssente okuva mu bazadde babwe ku massimu gabwe ate ba Agent bagamba nti bakasitoma bayongedde okukendera.\nKadaga agumizza abantu bonna nti sabiti ejja, bakwekenenya emisolo egyo, oluvanyuma bategeeze bannayuganda ekiddako.\nBbo abayizi, abakulembeddemu okutwala ekiwandiiko eri sipiika kadaga, bagamba nti emisolo gyombi, gyongedde okuzibuwaza obulamu bwabwe omuli okubalemesa okunoonyereza n’okuwuliziganya ng’abayizi olw’omusolo ogwateekeddwa ku social media wamu n’okulemesa abazadde okubasindikira ssente omuli School Fees za yunivaasite nga batya omusolo ogwateekeddwa ku Mobile Money.


Bukedde Online - Amagye googedde Kitatta gyeyaggya emmundu- Yabukadde 27\nNnawasa omubanda n'antamya obufumbo\n'Amafuta' g'omusumba gaanzimbizza olubuto!\nOmukazi ampa ssente n'alina empisa ng'ende n'aliwa?\nAba LDU basabiddwa okulongoosa empisa\nAmagye googedde Kitatta gyeyaggya emmundu- Yabukadde 27\nAbataayizza omuwala mu ppaaka basimattuse\nEmmundu ya zaabu amagye gye yalumiriza Kitatta okubeera nayo.\nAMAGYE gakyewuunya Abudallah Kitatta gye yaggya ekirowoozo ekibeera ne pisito eya zaabu egula obuwanana ate nga si mujaasi. Pisito eno yakukusibwa kuva Yisirayiri. Amagye era gewuunya ebigendererwa bya Kitatta kubanga mu kibiina kye ekya Bodaboda 2010 mulimu “eggye” eryezooba n’abaserikale e Busega; era eggye lya Kitatta kaabula kata liremese abaserikale okutwala omuntu waabwe eyakwatibwa e Busega nga January 19, 2018.\nPisito ya Kitatta egwa mu kika kya Titanium Gold Desert Eagle enkola enkadde. Egula okuva ku doola 5,000 (eza Uganda 18,680,000/-) n’okweyongerayo. Eya Kitatta egula obukadde 27 nga tekuli misolo.\nYakolebwa kkampuni ya Magnum Research and Israeli Military Industries ey’Abayisirayiri. Yamaanyi okusinga pisito ezisinga obungi. Kkampuni ezikolera ku “order” (soma wooda) kubanga temala gajajaamizibwa. Eno ye pisito eyaleeteddwa mu kkooti y’amagye e Makindye ng’ekizibiti mu misango egivunaanibwa Kitatta ne banne 12 egy’okuba n’emmundu n’ebyambalo by’amagye mu bukyamu.\nEMMUNDU ZA ZAABU SI ZAABULIJJO - BRIG. KAREMANI Omwogezi w’eggye lya UPDF, Brig. Richard Karemire yagambye nti emmundu eza zaabu si mmundu zaAbulijjo. Bangi abagula pisito bakozesa za kwekuumisa ezimanyiddwa.\nKitatta amagye gakimussaako okubeera n'emmundu ya zaabu.\nEra olw’okuba mu Uganda teziriimu, okugireeta ofuna olukusa olw’enjawulo. Kyokka n’emmundu endala eziyingira mu ggwanga zeEtaaga olukusa. Emmundu ya Kitatta yakukusibwa okuyingira wano nga tefunye lukusa.\nPte. Richard Kasaija omujaasi wa CMI eyakwata Kitatta yategeezezza kkooti ku Mmande nti, pisito eno yanjawulo ku mmundu z'azze alaba, zaabu tebaasigako musiige, wabula yonna ya zaabu okuggyako ekipiira ekiddugavu ekiriko kye kitali kya zaabu.\nN’agamba nti Kitatta alabika pisito agimanyi amaanyi gaayo, kubanga bwe baagenda okumukwata nga January 20, 2018 mu wooteeri ya Vine Tea e Wakaliga yagaana okuggulawo oluggi. “Twakozesa ekisumuluzo kya wooteeri ekirala, kyokka bwe twayingira, Kitatta yeesibira mu kaabuyonjo. Twamala kumuwa biragiro nti bw’ataggulawo tumukuba amasasi n’alyokka agonda. Kyokka bwe yaggulawo yalina pisito eyeewuunyisa ate nga n’essasi alitadde mu 'chamber' (cemba) nga yali yeetegese okutukuba”, omujaasi bwe yategeezezza.\nEGGYE LYA KITATTA Kasaija yannyonnyodde kkooti nti, okukwata Kitatta ne basajja be tebyabadde byangu, katono babalemese okubakwata. Yagambye nti bwe baafuna obujulizi nti eyali asse omubazi w’ebitabo wa Case Hospital yali avuga bodaboda e Busega, baagenda okumukwata.\nOmusajja gwe baali baagala okukwata baamusangawo ku siteegi ya bodaboda, kyokka bwe baamukwata abasajja munaana be baali balowooza nti ba bodaboda baasalako amagye ne bagalemesa okumutwala. Olw’okuba okugenda okukwata omusajja ono baasooka kweyanjula ku poliisi y’e Nateete, baalina okuddayo okugitegeeza nga misoni ewedde.\nEggye lya Kitatta eryali likulirwa Huzair Kiwalabye lyaggulawo olutalo olwo abaserikale ne beesanga mu kattu. Ekyabawonya, abasajja ba Kitatta baasalako ekkubo erigenda e Nateete nga bategedde nti amagye gye gagenda okuyisa musajja waabwe. Aba bodaboda abamu beegabanyamu ne bagenda ku bitaala by’e Nateete bazibe amakubo gonna ge balina okuyitamu babaggyeko munnaabwe.\nKasaija agattako nti,, baavuga badda Busega ne bakyamira ku Masiro Road wabula aba bodaboda baasigala babagoba. Baaweta ku Kalema Road baggukire ku ddwaaliro ly’e Lubaga, wabula wakati nga tebannatuuka ku ddwaaliro, aba bodaboda abaali bakulembeddwaamu Joel Kibirge, beeyongera okubagoba okutuusa eyakulira ekikwekweto ky’amagye lwe yabalagira okuyimira.\nYagambye nti, abasajja ba Kitatta baabakasukira abajaasi amayinja ne gaasa endabirwamu y’emmotoka naye Kasaija ne gamukuba omukono ekyabawaliriza okukuba amasasi olwo basajja ba Kitatta ne babuna emiwabo. Mu kavuvungano, baakwatako abamu okuli ne Kibirige wabula aba bodaboda ne baddamu ne beekunga buto. Okuva awo abamagye baakwata ku Sir.\nAlbert Cook Road ne bagwa ku Bombo Road ne bakkirira e Makerere ne bayunga ku Gaddafi Road ne bagwa ku Martin Road e Kampalamukadde ne batuuka awali Miritale ewa Kisekka.\nYannyonnyodde nti okutuusa abasibe e Mbuya, tekyali kyangu baalina okukubira CMI ne Miritale okubayamba. Abasibe bwe baabatuusa e Mbuya baabaggyako essimu ne basangamu ennamba kumpi bonna gye baali bakozesezza mu kiseera we beezoobera n’amagye. Essimu eno baagizuula nga ya Kitatta nga mu biseera we baalwanira n’aba bodaboda, Kitatta ye yali awa ababodaboda ebiragiro ku ssimu.\nENGERI GYE BAAKWATA KITATTA Enkeera nga January 20, baabasindika okukwata omuntu omulala ku King Fahad mu Kampala wabula bagenda okutuukawo ng’avuddewo. Baamanya nga Kitatta yali agenze ku Vine Tea Hotel e Wakaliga gye baamukwatira.\nBwe baatuuka ku wooteeri, beegabamu abamu ne bayingira munda abalala ne basigala ebweru. Agaba eyabakulembera n’asaba ekitabo ky’abagenyi n’alaba erinnya n’ennamba y’omuntu gwe baali banoonya nga ye Kitatta n’asaba okumutwala mu kisenge mw'ali. Baakonkona nga Kitatta taggulawo okutuusa omukozi ku wooteeri lwe yaleeta ekisumuluzo ekirala n’aggulawo nga Kitatta taliimu.\nYali yeggalidde mu kaabuyonjo ne bamulagira aggulewo n’agaana okutuusa lwe baamugamba nti oluggi bagenda kulugguza ssasi. Bwe yafuluma baamulagira okuwanika emikono ne bamwaza ne bamusanga ne pisito eya zaabu ng’erimu amasasi ataano ng’erimu alitadde mu ‘chemba’ alinze kukuba.\nBaamuteeka ku mpingu ne bamutwala awali emmotoka ye, banne be yali nabo ne badduka wabula abaajaasi abaali wabweru ne babakwata. Emmotoka ya Kitatta yayazibwa nga mulimu emmundu endala biri.\nEmu ng’eri ku ludda lw’omusaabaze ng’erimu amasasi 15 ate endala kika kya SMG ng’eri ku lwa ddereeva ng’erimu amasasi 30. Abaali badduka baategeeza nti baserikale. Baabasaba empapula ezoogera ku mmundu nga tebazirina.\nTitanium Gold Desert Eagle\nBannannyini mawooteri bongedde Suzan Muhwezi ekisanja\nLaba engeri Sawuna ne Masaagi gye biwambyeemu ebikolebwa mu kisenge\nEkiri e South Afrika mu maka ga Ssemwanga : Omulambo gukomezebwawo ku Ssande\nEngeri Zari gye yakyusa obulamu bwa Ssemwanga\nZari ayogedde ebyama mu Ssemwanga: Omulambo gwajjidde mu mannya ga Ali Ssennyomo\nNnawasa omubanda n'antamya ...\nNZE Naboth Nuwagira, 27, mbeera Kitintale. Obulamu bwange bwonna eby’abakyala saabiwanga nnyo budde nga nnoonya...\n'Amafuta' g'omusumba gaanzi...\nGIFT Katusiime, 20, eyali atembeeya caayi mu Kampala ali mu kusoberwa okutagambika. Alumiriza omusumba gye yali...\nOmukazi ampa ssente n'alina...\nNnina abakazi babiri ng’omu ndaba alina empisa era ava mu maka malungi. Omulala ansiga obukulu era akola ng’ampa...\nAba LDU basabiddwa okulongo...\nAKULIRA emirimu mu magye g’okuttaka, Maj.Gen. Leopold Kyanda, akyalidde abaserikale ba LDU e Kakiri, n’abakalaatira...


Bukedde Online - Aba mobile money bavuddeyo ku ttemu\nAba mobile money bavuddeyo ku ttemu\nAbagagga b’e Muyenga bakoze ekikwekweto ku...\nAbatuuze bamaliridde okuggyamu ssentebe obwesige...\nAba mobile money nga bateesa zaabwe ku Lwokuna.\nABAKOZI ba Mobile money mu muluka gw’ e Kasubi mu munisipaali y’e Lubaga basisinkanye n’abatwala ebyokwerinda mu kitundu buli ludda ne lulumiriza lunaalwo obunafu ku ttemu eririwo mu ggwanga kuba mobile money.\nMu lukiiko olwatuuziddwa ku Lwokuna ku Connect Point e Kawaala olwetabiddwaamu abakozi ba mobile money ,abaserikale ba poliisi, n’abatwala ebyokwerinda mu kitundu okutema empenda ku ngeri gye basobola okwerindamu obutemu obuli ku ba mobile money mu ggwanga.\nPeter Tamale ssentebe w’omuluka gw’e Kasubi yategeezezza ng’obutemu ku bantu bano bwe buvudde ku bannanyini bizinensi ezo butakolagana na bitongole bya kwerinda n’ategeeza nti enduulu bagyekubira emitawaana gimaze kugwa.\nTamale yateegeza nti abatta ababatta ebiseera ebisinga enkwe ziba zipangiddwa bantu be beesiga ne bababuulira ebibakwatako, obungi bwa ssente ze babeera nazo n’emitendera mwe bazitambuliza n’ebyama ebirala .\nYagasseeko nti abamu ku bakozi bano balimu obukumpanya nga bakaasitoma bwe babawa ssente kyebakola bazisindika ewakyamu ne beekwasa bakaasitoma ng’ennamba ze babawadde bwe zibeera enfu ensonga gye yagambye nti ereetera be babbye okubawondera ne babatta.\nBright Kirya atwala poliisi y’eKawaala yanenyezza abakozi ba mobile money okugayaala ne basirikira be babeera beekengedde mu baamateeka ne balinda abantu abo okumala okubatuusaako obulabe ne balyoka babaasanguza mu beebyokwerinda.\nYawadde ekyokulabirako eky’omuwala Juliet Nabaasa gwe battidde e Lubaga gwe yayogeddeko nti wadde abatemu baali baamwegezaamu okumutta naye yalemererwa okubuulira poliisi okusobola okumuwa obukuumi okukkakkana nga baakomyewo ne bamutta.\nABA MOBILE MONEY BOOGEDDE\nBano bwe baatuuse okuweebwa akazindalo okwogera mu lukiiko batabukidde poliisi gye bategeezezza nti tekoze kimala mu kulwanyisa ettemu mu bizinensi zaabwe.\nBano bagambye nti emirundi mingi poliisi bazzenga bagikubira amasimu okubayamba ku babeera babayingiridde oba abantu ababeera bakwatiddwa nga bagezaako okubanyaga kyokka n’etuuka kikeerezi.\nBayongeddeko nti wakyaliwo ekizibu ky’ebitongole ebikuuma ddembe ebikwata ababbi ababatigomya ate oluvannyuma ne bayimbulwa nga bamaze okubaggyamu ssente.\nBeemulugunyizza ne ku ssente abaserikale ze babaggyako nga basuubiza okulondoola ababeera bababbye ze bagamba nti zisusse obungi ne bategeeza nti babaggyako emitwalo 30 kyokka nga ezibbiddwa ziri 500,000 kyebagambye nti kitaataaganya kapito mu bizinesi zaabwe.\nKampala Mobile Money Dealers Association,


Bukedde Online - RUSSIA: Avuganya Putin bamuwadde obutwa\nMuseveni alagidde abaserikale okufa ennyo ...\nOlukwe olw’okumuwa obutwali, abaaluluse baaluyisizza mu muwala omubalagavu akola ku nnyonyi eyabadde emuggye mu kibuga Tomsk mu Siberia ku Lwokuna ng’ayolekedde ekibuga Moscow, eta yabumuweeredde mu caayi.\nNavalny eyaweereddwa obutwa.\nMUNNABYABUFUZI ow'oludda oluvuganya mu Russia abadde afuukidde Pulezidenti Vladimir Putin akayinja mu ngatto asigaddeko kateetera, oluvannyuma lw'abagambibwa okubeera ba mbega ba gavumenti okumulungira obutwa obw'omutawaana.\nAlexei Anatolievich Navalny 44, ali mu kasenge k'abalwadde abayi mu ddwaaliro lya Omsk Hospital erisangibwa mu kibuga Omsk ekyesudde 2,200 km (1,367 miles) mu bugwanjubwa bw'ekibuga Moscow.\nOlukwe olw'okumuwa obutwali, abaaluluse baaluyisizza mu muwala omubalagavu akola ku nnyonyi eyabadde emuggye mu kibuga Tomsk mu Siberia ku Lwokuna ng'ayolekedde ekibuga Moscow, eta yabumuweeredde mu caayi.\nEkikopo kya caayi, Navalny yakinyweddeko emimiro ebiri gyokka n'awulira kammunguluze n'ekyaddiridde mmeeme kumusiikuuka n'atandika okuboyaana era abayambi be bwe beekengedde nti kirabika butwa, ennyonyi baagikyusirizza ne boolekera ekibuga Omsk mu ddwaaliro wabula baagenze okumuggya mu nnyonyi nga takyamanyi kiri ku nsi.\nAbayambi be baalumirizza nti caayi gwe yanyweredde ku nnyonyi kye kyokulya kye yasoose okuteeka mu lubuto wabula olw'okuba caayi yabadde ayokya, obutwa bwayanguye okusaasaana mu mubiri n'azirikirawo.\nBufalansa ne Bugirimaani baabiyingiddemu ne basindika ennyonyi emuggye e Russia okumutwala mu ddwaaliro lya Charite Hospital e Berlin mu German awali abakugu mu kuvumula abalidde obutwa. Cansala wa German Angela Merkel, yagambye nti beetegefu okumuwa obujjanjabi bwonna obwetaagisa.\nAbavuganya balumiriza nti olukwe lw'okumuwa obutwa lwavudde mu gavumenti kubanga bwe baamututte mu ddwaaliro, abasawo ne batandika okumukolako, baalabidde awo ng'eddwaaliro lyebulunguddwa abaserikale abaagaanyi abasawo okufulumya bye baazudde nga bamaze okukebera omusaayi.\nKu Lwokutaano enteekateeka zaakoleddwa ne baasindika ennyonyi okuva e Bugirimaani okumuggya mu Omsk Hospital kyokka abasawo abakugu abaamubaddeko ne bategeeza nti yabadde tasaana kuteeka ku nnyonyi kubanga embeera ye teyabadde nnungi.\nKira Yarmysh akulira ekibiina ekirwanyisa enguzi Navalny kye yatandikawo mu 2011, era omwogezi waakyo ye yatadde obubaka ku ‘twitter' n'akakasaa nti baakizudde ng'alina obutwa mu mubiri.\nAbavuganya Putin bangi bayigganyizibwa nga noono abadde akimanyi nti bamulondoola. Mu 2012 waliwo Pyotr Verzilov naye baamuwa obutwa era German n'ebiyingiramu okumujjanjaba.\nOmwogezi wa Putin ku Lwokuna yategeezezza nti gavumenti yabadde neetegefu okuyambako okutambuza Navalny okumutwala yonna gy'ayagala okumujjanjabira n'amwagaliza okussuuka obulungi.\nYarmysh yategeezezza nti mukama we yagenze mu kafe ku kisaawe nga tannalinnya nnyonyi n'anywawo ekikopo kya caayi omukalu gwe bateebereza nti mwe baamulungidde obutwa. Yasuze ku byuma ebimuyamba okussa.\nAba kkampuni y'ennyonyi eya S7 Airlines ku nnyonyi S7 2614 kwe yabadde atambulira baategeezezza nti talina kintu kyonna kye yaliiridde ku nnyonyi.\nEBIKWATA KU ALEXEI NAVALNY:\nNavaly y'omu ku bakulembeze abali mu bibiina eby'oludda oluvuganya era nga yagezaako okwesimba mu kalulu k'Obwapulezidenti mu 2018 okuvuganya Putin kyokka akakiiko k'ebyokulonda ne kamulemesa.\nYatandika okufuna ettutumu nga yeesowoddeyo okwanika enguzi eri mu gavumenti ya Putin mu kibiina kya United Russia n'agamba nti kijjudde abamenyi bamateeka era ababbi. Olw'embeera eno bazze bamusiba emirundi egy'enjawulo.\nJune w'omwaka guno, Putin yategese akalulu okulonda ku nnongoosereza mu ssemateeka ne bamukkiriza okwongera okufuga ebisanja bibiri ayongere ku bisanja bina bye yaakakulembera kyokka enteekateeka eno Navalny yagiyise kuwamba ggwanga.\nMu 2011 baamukwata ne bamusiba okumala ennaku 15 olw'okukulemberamu okwekalakaasa ng'awakanya okubba obululu mu kulonda ababaka ba palamenti.\nYakwatibwa mu 2013 ne bamuggalira nga kigambibwa nti yali yeenyigide mu kulya enguzi kyokka yagamba nti baali bamulanga byabufuzi.\nAba Owino basasudde buwumbi eza liizi yâ€™akatale


Bukedde Online - Mmengo etabuse ne St Lawrence University ku mwala oguyiwa amazzi mu nnyanja ya Kabaka\nMmengo etabuse ne St Lawrence University ku mwala oguyiwa amazzi mu nnyanja ya Kabaka\nAkabenje kagoyezza abantu e Namawojjolo\nOBUTAKKANYA bubaluseewo wakati wa Mmengo ne St.Lawrence Yunivasite ng'entabwe eva ku mwala oguva ku ttendekero lino oguyiwa kazambi mu nnyanja ya Kabaka esangibwa e Ndeeba mu Kampala.\nKu Lwomukaaga January 23, 2021 Minisita w'ennono,obuwangwa n'obulambuzi ng'ali wamu n'olukiiko olutwala eby'obulambuzi mu Buganda oluyitibwa Buganda Heritage & Tourism Board,balambudde emirimu egikolebwa mu kifo kino era beewunyiza bwebasanze nga bazimbi b'ettendekero lino bazimba omwala ogyiwa amazzi mu nnyanja butereevu.\n"Temusobola kutandika kuzimba mwala guno nga temulina nteekateeka esengejja mazzi agayingira obutereevu mu nnyanja. Yonna mugirabe ejjuddemu amazzi amacaafu ne kasasiro ekintu kyetutagenda kugumikkiriza," Minisita Kyewalabye Male bweyategezezza omuzimbi eyakulembeddemu banne ku mulimu guno.\nKyewalabye yalagidde bano basooke bakomye okuzimba okutuusa ng'enjuuyi zombi zizzeemu okutuula awamu n'abakugu ku njuuyi zombi okufuna engeri amazzi agayingira mu nnyanja bweganakwatibwamu,okugiyingira nga mayonjo.\nMu kiseera kino Obwakabaka bwatandika ku mulimu gw'okukulakulanya ennyanja eno okugituusa ku mutindo gw'ekyobulambuzi eky'omuwendo era ng'oggyeeko omwala guno,omulimu guno gulina okusomoozebwa kw'abooleza emmotoka mu kifo kino nga nakyo kyongera ku mbeera egiteeka mu bulabe.\nBano basoose kulambula ebifo ebirala ebisangibwa mu kitundu ky'e Mmengo okuli Bulange awali ekisenge ky'Olukiiko lwa Buganda n'edduuka ly'ebyobulambuzi,Oluguudo Kabakanjagala okuli ebibumbe by'ebika by'Abaganda,enju ya Zakaliya Kisingiri omu ku baakuza Ssekabaka Daudi Chwa II,Enju Basiima-eyogerwako ng'awazaalibwa Ssekabaka Chwa II wamu n'amaka ga Katikkiro wa Buganda amatongole,Butikkiro.\nBatuseeko mu Lubiri e Mmengo mwebalambulidde ebifo okuli empuku eyasimibwa Idi Amin eyaliko Pulezidenti nga yeyambisibwanga okuttiramu abantu wamu n'ekifo ekiyitibwa Mutebi Collections-omuli kalonda yenna akwata ku Kabaka Ronald Muwenda Mutebi II.\n"Buganda erina eby'obulambuzi ntoko kati ng'Obwakabaka twayagadde bboodi eno empya ey'ebyobulambuzi eyatongozebwa nga January 5,2021,esooke okumanya ebyo byetulina wano okumpi wano nga webanatandikira okulaba bwebakulanya eby'obulambuzi byetulina," Kyewalabye bweyagambye.\nBboodi eno ekulirwa Benon Ntambi yategezezza nga kino bwekibakoze obulungi era kigeda kubayamba mu ntambuza y'obukiiko obwenjawulo bwebataddewo okuli ak'ebyensimbi,akatunzi n'obulala bwatyo n'asaba abantu ba Buganda okwenyigira mu kukuuma ebyobulambuzi ebiri mu bitundu byaabwe wamu n'okwetanira okubirambula.\nAbalala ku lukiiko luno kuliko;- Victoria Kayaga Kiggundu nga yamyuka Ssentebe. Abalala ye Benon Mugumya owa Swangz Avenue, Marvin Paul Ssebugwawo,John Kitenda,Farouk Busulwa,Dr.Patrick Sserunjogi,Richard Mujjuzi ne Annet Nakawunde akulira Finance Trust Bank ate Carol Nnalinya akulira emirimu mu BHTB ye muwandiisi waalwo\nEbya Nabilah, Ffamire ya Ssebaggala yeegasse okununula amaka


Bukedde Online - Omukazi mukolere ki?\nOkubba afunye akabenje buba butemu\nBannamasaka mukomye okwekotoggera - Bp. Ka...\nAgera obudde bwe ntera okunnyukirako nâ€™ajja mbu ankimyeko. Ssenga embeera enoÂ empisa bubi nnyo era sigyagala, kyokka bwe mugambako ngâ€™agamba ndabika njagala kwenda kyenva mwegobako. Ssenga omukazi mukolere ki kuba antamye?\nMwana wange mukyala wo alabika takwesiga. Weewala nga nny\nMwana wange mukyala wo alabika takwesiga. Weewala nga nnyo okubeera nâ€™omuntu nga temwesigangâ€™ana. Nze ndowooza nti waliwo ekintu kye yalaba nga yâ€™ensonga lwaki yeeyisa bwati. Oluusi ayinza okuba ngâ€™akwagala nnyo nga ye nsonga lwaki akubeerako nnyo. Naye mukyala wo alina okukimanya nti okukulunda tekuyinza kukugaana kwenda.Â yogerako naye omubuulire ekituufu nti ekintu kyakola kikuyisa bubi. Era mubuuze lwaki akikola.\nMukyala wange mukalu\nSsenga nnina ekizibu. Mukyala wange talina mazzi gakyama era buli lwe twegatta ngâ€™enda oku amala emikolo ngâ€™obusajja bwange bwonna bujjudde mabwa. nkole ntya kuba omukazi mmwagala.\nbwâ€™olaba ngâ€™omukazi tannaleeta mazzi gakyama tekiba kya magezi kwegatta naye. Kino kiba kitegeeza nti tafunye bwagazi kyâ€™ova olaba ngâ€™ogenda okumaliriza emikolo ngâ€™olina amabwa. tekinyuma kwesanyusa ate nâ€™oleka munno nga ye tasanyuse.Â Omukyala okubeera omukalu kiva ku bintu bingi. Ayinza okuba ngaÂ tafunye bwagazi, mukoowu oba ngâ€™alina ebirowoozo. Abakyala abamu babeera nâ€™ebizibu bingi mu maka nga kye kimuleetera okubulwa amazzi gâ€™ekyama. Abamu baba bwe baatondebwa naye ngâ€™ayinza okufuna eddagala nâ€™atereera. Ensonga eno mulina kugikwata na bwegendereza era omubuuze ekimusumbuwa.\nEnkwawa zange ziwunya\nEkizibu kye nnina simanyi oba kinamponako. Enkwawa zange ziwunya buli kiseera. Ne bwemba naakamala okunaaba era ziwunya. nsaba kumpa ku magezi kuba nkoze buli kye mmanyi naye bigaanyi.\nEnkwawa okuwunya kiva ku bintu bingi. Waliyo abantu nga balwawo okwemwa ate abalala nga tebeemwera ddala. Kino kye kimu ku bireetera omuntu okunya enkwawa. Buli lwâ€™otomwa nkwawa ate nâ€™otuuyana ebbugumu eryo mwe muva olusu. Ne bwonaabaÂ toyinza kutukula kuba entuuyo zikwatira ku nviiri zino ekikaluubiriza okuziyonja. Ekirala bwâ€™oba onaaba olina okuyisa ekyangwe mu nkwawa bulungi ngâ€™otaddemu ssabbuuni. Bwâ€™oba omaze okunaaba zisiimuule zikale bulungi. Osobola okukozesa nâ€™eddagala erimu omuli ebbombo nâ€™oliteeka mu mazzi gâ€™onaaba buli lunaku. Ekirala weewale okwambala engoye ezitali za pamba kuba nazo zongerako ku kuwunyisa omuntu anti tezisobola kunywa ntuuyo.\nGwe njagala tandiiko\nWaliwo omulenzi gwe njagala naye tandiiko ate nga nze mmwagala nnyo. Tukola ffembi naye yakula bulungi, alina empisa era abawala abasinga bamwegwanyiza. Ssenga akimanyi nti abawala bamwagala era abamu bamutuukirira ne bamwatulira naye yeewulira. Olumala okukola emirimu gye ngâ€™agenda era talina gwawa kadde kwogerako naye. Tewali amanyi oba alina omuntu naye ngâ€™okusinziira ku bikolwa alabika talina. Ssenga njagala kuwangula mutima gwe naye simanyi bwe nnyinza kukikola kuba tandiiko.\nBwâ€™oba olaba ngâ€™omulenzi takuliiko lwaki tomwesonyiwa? Mwana wange abasajja abalungi buli mukazi baaba ayagala naye baba bazibu okufuna. Ogambye nti akimanyi nti mulungi era abawala bamwekwanira kale bwe yeewulira tomunenya. olina okukimanya nti abakazi Katonda yabamma obuyinza obwekwanira abasajja. Kyandibadde kirungi nâ€™olinda akwegambire.\nNkole ntya okumwagala nzekka?\nWaliwo omusajja gwe njagala naye alina omuwala omulala. Nkole ntya okumwagala nzekka?\nMwana wange okubeera ku musajja ono wekka nga si kyangu. Okusalawo kulina kuba kwa musajja nâ€™alondako ku mwembi ani gwâ€™aba agenda naye.Â Â Omusajja okubeera nâ€™abakazi abasukka mwomu kiva ku bintu bingi. Ayinza okuba nga takwagala bya mukwano wabula ngâ€™akukozesa bukozesa wabula ggwe nâ€™olowooza nti ali mu mukwano naawe. Ekirala ayinza okuba nga tasalangawo ku mwembi ani gwâ€™agenda kulondako afuuke mukyala we. Ekirala abasajja bamanyi okubeera nâ€™abakazi abalala singa gwâ€™aba naye aba tamusanyusa mu byâ€™omukwano.Â Â Kale okuwangula omutima gwâ€™omusajja ono olina okusooka okwetegereza olabe oba nga ddala ggwe gwâ€™ayagala ku mutima.\nEbintu abasajja bye bekkaanya nga bali n'abaagalwa baabwe


Exodus 1 MSG - Okuva 1 LCB | Biblica América Latina\nExodus 1 MSG - Okuva 1 LCB\n1Gano ge mannya ga batabani ba Isirayiri, era ye Yakobo, abajja naye mu Misiri; buli omu n’ab’omu nnyumba ye:\n2 Lewubeeni, ne Simyoni, ne Leevi ne Yuda,\n3 ne Isakaali, ne Zebbulooni, ne Benyamini,\n4 ne Ddaani, ne Nafutaali, ne Gaadi, ne Aseri.\n5 Abaana bonna awamu Yakobo yennyini be yazaala baali bawera nsanvu[a]; Yusufu ye, yali yabeera dda mu Misiri.\n6 Awo Yusufu n’afa; ne baganda be ne bonna ab’omulembe ogwo ne bafa. 7 Naye Abayisirayiri ne bazaala nnyo, ne baala, ne bayitirira obungi, era ne baba ba maanyi nnyo; ne bajjula ekitundu ekyo mwe baali.\n8 Awo ne waddawo kabaka omuggya mu Misiri ataamanya Yusufu. 9 N’agamba abantu be nti, “Abayisirayiri batuyitiriddeko obungi era ba maanyi. 10 Ka tubasalire amagezi baleme kweyongera bungi. Kubanga singa wagwawo olutalo ne beegatta n’abalabe baffe, ne batulwanyisa, balituddukako ne bava mu nsi eno.”\n11 Bwe batyo ne babateekako bannampala bababonyeebonye n’emirimu egy’obuwaze; ne bazimbira Falaawo ebibuga eby’amaterekero, Pisomu ne Lamusesi. 12 Naye gye baakoma okutuntuzibwa, ate gye baakoma okweyongera obungi, ne basaasaana wonna. Abamisiri ne bakyawa abaana ba Isirayiri ate nga bwe babatya. 13 Ne bongera okutuntuza abaana ba Isirayiri n’obukambwe. 14 Obulamu bw’Abayisirayiri ne bubakaayirira nga bakozesebwa ng’abaddu; nga batabula ebbumba okukola amatoffaali; n’emirimu egya buli ngeri egikolebwa mu nnimiro. Mu mirimu egyo gyonna baabakozesanga n’amaanyi era n’obukambwe.\n15 Awo kabaka w’e Misiri n’ayogera n’abazaalisa b’Abaebbulaniya, amannya gaabwe Sifira ne Puwa[b], n’abagamba nti, 16 “Bwe mubanga muzaalisa abakazi Abaebbulaniya, ne mulaba ng’omwana wabulenzi, mumuttanga bussi, naye bw’abanga owoobuwala, mumulekanga n’alama.” 17 Naye abazaalisa baali batya Katonda, nga bamussaamu ekitiibwa, ebyo kabaka w’e Misiri bye yabalagira ne batabikolerako, n’abaana abalenzi nabo ne babaleka ne balama. 18 Kabaka w’e Misiri n’ayita abazaalisa, n’ababuuza nti, “Kiki ekibakozesezza bwe mutyo, okuleka abaana abalenzi ne balama?”\n19 Abazaalisa, ne baddamu Falaawo nti, “Abakazi Abaebbulaniya tebali ng’abakazi Abamisiri; bo balamu bulungi era ba maanyi; abazaalisa we bagendera okubatuukako nga bamaze okuzaala.”\n20 Katonda, n’ayisanga bulungi abazaalisa n’abawa emikisa. Abaana ba Isirayiri ne beeyongera nnyo obungi era ne baba ba maanyi nnyo. 21 Olwokubanga abazaalisa bassangamu Katonda ekitiibwa, nga bamutya, n’abawa ezzadde.\n22 Falaawo n’alyoka alagira abantu be bonna nti, “Buli mwana wabulenzi Abaebbulaniya gwe banaazaalanga mumusuulanga mu mugga Kiyira, naye owoobuwala mumulekanga.”\n1:5 ebiwandiiko ebimu bigamba nsanvu; kyokka ebiwandiiko ebyasangibwa mu Nnyanja ey’Omunnyo bigamba nsanvu mu bataano\n1:15 Sifira ne Puwa baali abazaalisa Abaebbulaniya.


Bukedde Online - Eyansaba okugendako mu kyalo ambuzeeko\nYantega akamasu ka kumpoowa n’anziba\nNnina kizibu ki?\nENNAKU zino kizibu okutegeera abasajja kye baagala kuba bw’aba tannafuna ky’ayagala yeegonza n’okukusuubiza eggulu n’ensi.\nKyokka bw’amala okukifuna ng’atandika okubuukabuuka. Nze Jackline Ansasire 36 nga mbeera Kazo mu Central Zooni era gye nali mbeera n’omusajja ono nga twava naye e Bushenyi.\nTwayagalanira mu kyalo ne tuzaala n’omwana waffe eyasooka. Waliwo munne eyamufunira omulimu e Kampala kwe kuηηamba tujje ffembi.\nBwe twatuuka e Kampala , twapangisa ennyumba e Kazo. Mu biseera ebyo twali mu mukwano ogweyagaza ng’omwami wange buli kimu akireeta ate mu budde nga tatujuza nga nze nkola gwa kuzaala kuba yali amaze okundaga nti asobola okulabirira abaana be.\nNazaala era ηηenda okusibamu nga ndi mu baana bana. Baze eyali akomawo ng’obudde bukyali yatandika okudda amatumbibudde n’obutaddira ddala.\nLumu nasiba omutima ne mmugambako naye yamboggolera era saddamu kumugambako.\nLumu yajja n’antegeeza nga bwe baali bamugobye ku mulimu era tamanyi kiddako. Wano embeera we yatandikira okwonooneka ne batuuka n’okutugoba mu nnyumba ne tudda mu kabanda ka muliraanwa mwe yali atundira ebikajjo.\nEmbeera bwe yeeyongera okubeera embi, yansaba agende mu kyalo atandike okulima asobole okufuna ssente ezitulabirira era n’agenda.\nKati myaka ebiri bukya agenda simanyi bimufaako kubanga n’essimu gye yagenda nayo yavaako.\nNagendako mu kyalo okumunoonya nga taliiyo nga ne bazadde be tebamanyi gye yalaga. Kati ndi wano simanyi kiddako kubanga sirina kye ndiisa baana be yandekera nga n’omukulu yatuuka dda okutandika okusoma naye sirina ssente.\nNagezaako okusaba bazadde be ssente kyokka bawoza kimu nti tebalina ssente nti nnoonye baze eyabanzaalamu. Wano we nsabira abasomi ba Bukedde banyambe bampe ku magezi kubanga ensi enfundiridde.


4 (A)Awo Bowaazi n’ayambuka ku wankaaki w’ekibuga n’atuula awo. Mu kiseera kye kimu, muganda we oli gwe yayogerako ngali ne Luusi, yali ayitawo. Bowaazi n’amuyita namugamba nti, “Jjangu otuuleko wano munnange.” Naye n’akkiriza, n’agenda n’atuula we yali. 2 (B)Bowaazi n’ayita n’abasajja kkumi ku bakadde b’ekibuga ne bajja ne batuula awo. 3 N’alyoka agamba muganda we nti, “Nawomi, eyakomyewo okuva mu Mowaabu, atunda ekibanja ekyali ekya muganda waffe omugenzi Erimereki. 4 (C)Ndowoozezza nti nkutegeeze ku nsonga eyo, ekibanja ekyo okigulire mu maaso g’abakadde baffe. Bw’oba ng’oyagala okukinunula kinunule. Naye bw’oba nga toyagala, ntegeeza nkimanye. Tewali mulala alina buyinza kukinunula wabula ggwe, ate nga nze nkuddirira mu lunyiriri lwaffe.”\n5 (D)Awo Bowaazi n’amugamba nti, “Olunaku lw’oligula ekibanja ekyo ku Nawomi, ne Luusi Omumowaabu, nnamwandu naye olimutwala, erinnya lye yafa n’olikuuma n’ebintu bye n’obirabirira.”\n6 (E)Amangwago, omusajja n’addamu nti, “Nze sisobola kukinunula kubanga nnyinza okwonoona obusika bwange. Noolwekyo gwe kinunule.”\n7 (F)(Edda mu Isirayiri, empisa ey’okununula n’okuwaanyisa, yali nga bw’eti: omuntu omu yaggyangamu engatto[a] ye, n’agiwa munne. Eno ye yali ng’enkola entuufu mu Isirayiri).\n8 Awo omusajja n’agamba nti, “Kyegulire.” Amangwago Bowaazi n’aggyamu engatto ye. 9 Bowaazi n’alangirira eri abakadde n’abantu bonna nti, “Olwa leero, nguze ku Nawomi ebintu byonna ebya Erimereki, n’ebya Kiriyoni n’ebya Maloni, era mmwe muli bajulirwa. 10 (G)Era ne Luusi Omumowaabu, nnamwandu wa Maloni, naye mututte okuba mukazi wange, okusobola okukuuma erinnya ly’omugenzi Erimereki n’ebintu bye, erinnya lye lireme okufiira awo ate n’okugibwa ne ligibwa mu bitabo bye byafaayo eby’ekibuga. Mmwe bajulirwa!”\n11 (H)Awo abakadde n’abantu bonna abaali ku wankaaki ne boogera nti, “Tuli bajulirwa. Mukama Katonda amufaananye nga Laakeeri ne Leeya[b], abaazimbira awamu ennyumba ya Isirayiri. Naawe Bowaazi oyale mu Efulasi, era oyatiikirire mu Besirekemu, 12 (I)era n’ezzadde Mukama Katonda ly’anaakuwa mu mukazi oyo, libeere ng’ennyumba ya Pereezi[c], Tamali gwe yazaalira Yuda.”\n13 (J)Awo Bowaazi n’awasa Luusi okuba mukazi we, n’ayingira gy’ali, n’aba olubuto, Mukama Katonda n’amusobozesa okuzaala omwana owoobulenzi. 14 (K)Abakyala ne bagamba Nawomi nti, “Mukama Katonda yeebazibwe, oyo atakulese nga tolina mununuzi olunaku lwa leero. Era erinnya ly’omwana lyatiikirire mu Isirayiri yonna! 15 (L)Kubanga muka mwana wo akwagala, alizza obuggya obulamu bwo n’akuwanirira mu bukadde bwo; era akusingira abaana omusanvu, be yandizadde.”\n16 Awo Nawomi n’atwala omwana, n’amuwambaatira mu kifuba kye, n’amulabirira. 17 (M)Abakyala ab’oku muliraano ne bagamba nti, “Ewa Nawomi ezaaliddwayo omwana.” Ne bamutuuma erinnya Obedi, oyo ye kitaawe wa Yese, era jjajja wa Dawudi.\n18 (N)Luno lwe lunyiriri lwa Pereezi:\n19 (O)Kezulooni yali kitaawe wa Laamu,\n21 (P)Salumooni yali kitaawe wa Bowaazi,


Bukedde Online - Abagagga tebalina musango gwe bazza okudduukirira NRM\nAbagagga tebalina musango gwe bazza okudduukirira NRM\nMinisita yafuna atya ettaka e Kabalagala e...\nBANNABYABUFUZI abawakanya ekibiina kya NRM ennaku zino bagenda boogerera bannagagga abaawaayo ensimbi okudduukirira NRM nga bagamba nti baakola ensobi. Kino kitalo!\nAbantu abo mbeewuunya kubanga tewali tteeka muntu ly’aba amenye okuvaayo okuyamba omulala oba ekibiina.\nKituufu nti waliwo bannagagga naddala okuva mu Kampala abaawaayo obuwumbi obusoba\nmu 16 okudduukirira kaweefube w’okuzimba ekitebe era njagala ku lw’ekibiina okuddamu okubeebaza. Enkola eno tesookedde mu Uganda.\nAmawanga omuli Bugirimaani, Canada, Israel, Austria, Mexco, Poland, Budaaki, Spain n’amalala bagyettanira.\nMu NRM tulowooza nti kiba kirungi okutema empenda ezivaamu ensimbi okuyimirizaawo emirimu gy’ekibiina, okusinga okukozesa ensimbi za Gavumenti.\nTwagala ensimbi za Gavumenti zikole ku bintu birala omuli eby’enjigiriza, ebyobulamu, enguudo, amasannyalaze, eby’okwerinda n’ebirala ebituyamba ffenna.\nEndowooza y’abatuwakanya egamba nti bannagagga baatuwa ssente okusobola okufuna ttenda kino kikyamu kubanga ekibiina kya NRM tekigaba ttenda.\nTumanyi bangi abatalina kye batuwa wabula ate be basinga n’okufuna emirimu. Mu 2012, twakola ekintu kye kimu mu wooteeri ya Serena era ne tubaako ensimbi ze twakung’aanya okutuyamba okukola ku nsonga z’ekibiina.\nNg’oggyeeko okutuukirira mikwano gyaffe, tufuna ensimbi okuva mu babaka ba palamenti abakkiririza mu kibiina buli mwezi.\nEnkola y’ababaka okutoola ku misaala gyabwe ne bawaayo eri ekibiina kyabwe ekola nnyo mu mawanga nga Cambodia, Bangaladesh, Peru n’amalala.\nMu ngeri y’emu ennaku zino mu kiraba nti buli ayagala okwesimbawo ku mutendera gwonna mu kibiina kyaffe alina omutemwa gwawaayo nga tanneewandiisa. Enkola eno ereetera abawagizi baffe okufuna omutima ogulumirirwa ekibiina.\nWe twogerera kati, ensimbi ezisoba mu kawumbi ze zaakakung’aanyizibwa. Enjogera kati eriwo ya kukozesa bwerufu era ffe nga NRM tuvuddeyo ne tubalaga we tujja ensimbi ze tukozesa.\nWano we nsabira ab’ebibiina ebirala nabo batulage gye baggya ssente. Gavumenti mu kulumirirwa enkulaakulana y’ebibiina byobufuzi, twaleetawo enkola eyayisibwa Palamenti okubangako omutemwa gw’ensimbi gwe tuwa ebibiina eby’enjawulo nga bigenda mu kulonda.\nKu mulundi guno obuwumbi 10 bwe bwagabanyizibwa ebibiina byonna. Ensimbi zikuweebwa okusinziira ku bungi bw’ababaka b’olina mu Palamenti.\nNRM yafuna obuwumbi obusoba mu 7 kubanga tulina ababaka 259 mu palamenti, FDC baafuna 1.14bn nga balina ababaka 37, DP erina ababaka 15 yafuna obukadde 464, UPC n’efuna obukadde 309 olw’ababaka 10 be balina.\nJeema ne CP buli kimu kyafuna obukadde 30 kubanga balina omubaka omu yekka. Ffe nga NRM tujja kugenda mu maaso okunoonya ensimbi.\nBuli mmemba wa NRM awulira nga yandyagadde okubaako ettoffaali ly’ateeka mu kibiina tujja kumuwa omukisa okuzitutuusaako.\n(Rogers Mulindwa munnamawulire ku kitebe kya NRM e Kyadondo\nrogersmulindwa43@ gmail.com, 0772 751829 )\nSsekaggya ayolesezza omutindo\nKapiteeni wa Cranes alwadde\nSekaggya: Ttiimu y'e Colombia emukansizza


Bukedde Online - ISO ekutte abasuubuzi ba pikipiki abalala\nKCCA ekyusizza pulaani ya Namirembe Road...\nOmusolo gw’amayumba gutabudde ab’e Najjanankumbi...\nEKITONGOLE ekikessi ekya ISO kikutte abasuubuzi abalala babiri e Katwe be balumiriza okwenyigira mu bubbi bwa pikipiki.\nKintu ne Bakka.\nBya JOSEPH MAKUMBI ne ERIA LUYIMBAZI\nVianney Kintu 39, oluusi eyeeyita Kakaayira omutuuze w’e Bulenga ne Drake Bakka 34, omutuuze w’e Ndejje be baakwatiddwa. Bombi basuubula sipeeya wa pikipiki omukadde mu Wansanso zooni okuliraana Muganzirwazza e Katwe mu Kampala era boogerwako ng’abagagga b’e Katwe.\nBakka yakwatiddwa ku Lwokusatu ekiro ate Kintu baamukutte ku Lwakutaano lwa wiiki ewedde era bombi bakuumirwa mu kaduukulu ka ISO nga bwe banoonyerezebwako.\nAba ISO balumiriza nti, okunoonyereza kwabwe kwabalaze nti, Bakka, Kintu n’abalala abaakwatibwa poliisi n’abamu abatannakwatibwa, be babadde bagula pikipiki enzibe mu Wansanso ne bazitema sipeeya gwe baguza abasuubuzi mu biwagu.\nKyokka bo abaakwatiddwa baategeezezza mu sitatimenti ze baakoze nti, pikipiki ze babadde batema sipeeya, babadde bazigula mu makubo matuufu era abantu be babadde bazigulako babadde basooka kubasaba kaadi kwe baazigulira ne bakola n’endagaano.\nBaagambye nti, pikipiki ze baba beekengedde, babadde bazitwala ku LC era ababa bateeberezebwa okuba ababbi, babakwasa poliisi.\nEdduuka lya Bakka mu Wansanso.\nEbikwekweto by’okukwata abagambibwa okwenyigira mu bubbi bwa pikipiki byatandikira ku kukwata John Bosco Mugisha amanyiddwa nga Mukiga ne Aloysius Tamale eyeekazaako “Young Mulo” abeekobaana bombi ne batta owa bodaboda Derrick Mulindwa gwe baatuga nga kkamera zibakwata oluvannyuma ne bamukuba ennyondo era akatambi ako akaatiisa buli muntu ne kasaasaana nnyo.\nBwe baakwatibwa baategeeza nti baludde nga batta aba bodaboda ne bababbako pikipiki era ne baziguza abagagga nti era n’eya Mulindwa baabawa emitwalo 20 ne bazigabana, wabula babadde bakyabanja “bbaalansi”.\nDayirekita wa ISO, Col. Frank Kaka Bagyenda yagambye nti, ekizibu ekisinga obunene kiri ku bagagga abagula pikipiki enzibe n’ategeeza nti waliwo abalala babiri be bakyayigga era essaawa yonna bajja kubafuna.\nMu bantu ISO be yaakakwata ku by’obubbi bwa bodaboda kuliko owa poliisi SPC Yasin Lusiba 36, akolera ku poliisi e Katwe, Nalukoola Sserwadda 30, owa difensi w’omuluka gw’e Katwe I kw’ossa Paul Kibirige 26, asuubula sipeeya n’abalala okuli.Moses Waako 27, Richard Adriko 36, ne Moses Jjunju ow’e Nateete.\nPOLIISI EKUTTE GW’ERUMIRIZA OKUTTA ABA BODABODA 8\nPoliisi nayo eyongedde amaanyi mu kuyigga ababba bodaboda era kikutte omusajja gwe balumiriza nti abadde akolagana n’akabinja ka Young Mulo.\nEdward Nuwamanya, amanyiddwa nga Eddie ye yakwatiddwa era omwogezi wa poliisi mu ggwanga, Fred Enanga yagambye nti bamufunyeeko obujulizi mu misango gy'okutta aba bodaboda munaana.\nEnanga yagambye Nuwamanya abadde akolagana ne Mulo mu kubba n'okutta aba bodaboda mu bitundu eby’enjawulo.\nYagambye nti bongedde n’okufuna obujulizi obulala ku musajja Jimmy Kayirimuko omusuubuzi wa pikipiki enkadde gwe baakutte wiiki ewedde.\nEnanga yalambuludde nti baafunye obujulizi obuluma Kayirimuko bwe bazudde akuuma akaateekebwa mu pikipiki ne kalondoola ekidduka buli we kiri (Tracking device) akaali mu pikipiki UEW 256G eya Damiano Ssekalaala eyattibwa Young Mulo ne Mugisha.\nPoliisi egamba nti kino kyayongedde okubakakasa nti Kayirimuko y’omu ku basuubuzi ababadde bagula pikipiki ezibbiddwa akabinja ka Mulo.\nPOLIISI ENENYEZZA ISO\nPoliisi eggulo aba ISO olwa kye yayise okukwata omu ku bantu abagiyambye okugiwa amawulire agagasizza ennyo okutuuka okukola ebikwekweeto n\nbazuula pikipiki enzibe. Kiddiridde ISO okukwata Amir Ssewankambo ow’e Mukono ng’ono aludde ng’akolagana ne poliisi okugiwa amawulire ku bamenyi b’amateeka.\nEnanga yagambye nti Ssewankambo yali musaale mu kuwa poliisi amawulire kwe yasinziira okukwata ababbi ba bodaboda n’abatunda sipeeya waazo nga poliisi yasobola okuzuula pikipiki 45 ne nnamba puleeti zaazo wabula n’akwatibwa ISO mu ngeri etaategeerekeka.\nYagambye nti aba ISO bandibadde beebuuza ku poliisi ne basobola okuzuula n'okumanya omulimu Ssewankambo gw’akoledde poliisi. Bino byayongedde okukkaatiriza akakuubagano akaludde nga koogerwako wakati wa poliisi ne ISO.


1 Abakkolinso 16 LCB - Okuyamba Abantu ba Katonda - Kale ebyo - Bible Gateway\n1 Abakkolinso 16\nOkuyamba Abantu ba Katonda\n16 (A)Kale ebyo ebikwata ku kuyamba abantu ba Katonda, mmwe mukole nga bwe nagamba ab’Ekkanisa z’e Ggalatiya. 2 (B)Buli omu ku mmwe ng’asinziira ku kufuna kwe mu wiiki, abengako ky’atereka, ebintu bireme kukuŋŋaanyizibwa nga nzize. 3 (C)Kale bwe ndituuka ne mutuma abo be munaasiima ne mbawa ebbaluwa ne batwala ebirabo byammwe e Yerusaalemi. 4 Naye bwe kirirabika nga nange nsaanye ŋŋende, kale balimperekerako.\nEnteekateeka za Pawulo\n5 (D)Ŋŋenda kujja gye muli nga mpitira e Makedoniya, gye ndimala akabanga akatono. 6 Osanga ewammwe gye ndimala ebbanga eriwera, oboolyawo ndiba nammwe mu biseera eby’obutiti byonna, mulyoke munnyambe buli gye nnaalaganga. 7 Saagala kubalabako kaseera katono, nsuubira okumala nammwe ekiseera, Mukama waffe bw’alisiima. 8 (E)Kyokka ŋŋenda kubeera mu Efeso okutuusa ku Pentekoote. 9 Kubanga ddala oluggi lw’Enjiri lunziguliddwawo, newaakubadde ng’eriyo bangi abampakanya.\n10 (F)Timoseewo bw’ajjanga, mumuyambe atereere bulungi mu mmwe, kubanga naye akola omulimu gwa Mukama waffe nga nze. 11 (G)Noolwekyo waleme kubaawo amunyooma. Mumuyambe olugendo lwe lube lwa mirembe, ajje gye ndi. Kubanga nze n’abooluganda tumulindiridde.\n12 (H)Naye ebyo ebikwata ku wooluganda Apolo, namwegayirira nnyo ajje gye muli, ng’ali n’abooluganda abalala, kyokka ye n’atayagala kujja kaakano, wabula alijja ng’afunye ebbanga.\n13 (I)Mutunulenga, munywerere mu kukkiriza, mubeere bazira era ab’amaanyi. 14 Buli kye mukola mukikolerenga mu kwagala.\n15 (J)Abooluganda, mumanyi nti mu Akaya ab’omu nnyumba ya Suteefana be baasooka okukkiriza Mukama waffe, era beewaayo okuyamba n’okuweereza abantu ba Katonda. Kale, abooluganda, mbasaba 16 muwulirenga abantu ng’abo, era na buli omu afube okukoleranga awamu nabo. 17 (K)Suteefana ne Folutunaato ne Akayiko[a] bwe bajja gye ndi nasanyuka, kubanga baaliwo mu kifo kyammwe. 18 (L)Era bansanyusa, era nga nammwe bwe baabasanyusa. Abantu ng’abo musaana mubalage nga bwe musiimye okuweereza kwabwe.\n19 (M)Ekkanisa ey’omu Asiya ebalamusizza.\nAkula ne Pulisikira awamu n’Ekkanisa ya Kristo eri mu maka gaabwe babalamusizza nnyo mu Mukama waffe.\n20 (N)Era abooluganda bonna babalamusizza.\nMulamusagane mu n’okunywegera okutukuvu.\n21 (O)Nze, Pawulo, mbaweereza okulamusa kwange kuno, kwe mpandiika nze nzennyini n’omukono gwange.\n22 (P)Obanga waliwo atayagala Mukama, akolimirwe. Mukama waffe Yesu, jjangu!\n23 (Q)Ekisa kya Mukama waffe Yesu Kristo kibeerenga nammwe.\n24 Mwenna mbalamusizza n’okwagala mu Kristo Yesu. Amiina.\n16:17 Suteefana ne Folutunaato ne Akayiko bandiba nga be baaleetera Pawulo ebbaluwa eyava mu Bakkolinso\n16:1 : a Bik 24:17 b Bik 9:13 c Bik 16:6\n16:2 : a Bik 20:7 b 2Ko 9:4, 5\n16:3 : 2Ko 8:18, 19\n16:5 : a 1Ko 4:19 b Bik 19:21\n16:8 : a Bik 18:19 b Bik 2:1\n16:10 : a Bik 16:1 b 1Ko 15:58\n16:11 : a 1Ti 4:12 b Bik 15:33\n16:12 : Bik 18:24; 1Ko 1:12\n16:13 : a Bag 5:1; Baf 1:27 b Bef 6:10\n16:15 : a 1Ko 1:16 b Bar 16:5 c Bik 18:12\n16:17 : 2Ko 11:9\n16:18 : a Fir 7 b Baf 2:29\n16:19 : a Bik 18:2 b Bar 16:5\n16:20 : Bar 16:16\n16:21 : Bag 6:11; Bak 4:18\n16:22 : a Bef 6:24 b Bar 9:3 c Kub 22:20\n16:23 : Bar 16:20\n1 Abakkolinso 15


2 Reis 19 NVI-PT - 2 Bassekabaka 19 LCB | Biblica América Latina\n2 Reis 19 NVI-PT - 2 Bassekabaka 19 LCB\n1Kabaka Keezeekiya olwawulira ebyo byonna, n’ayuza ebyambalo bye, n’ayambala ebibukutu, n’alaga mu yeekaalu ya Mukama. 2 N’atuma Eriyakimu eyali ssabakaaki, ne Sebuna omuwandiisi ne bakabona ab’oku ntikko, nga bonna bambadde ebibukutu, okugenda eri Isaaya nnabbi mutabani wa Amozi. 3 Ne bamugamba nti, “Bw’ati bw’ayogera Keezeekiya nti Leero lunaku lwa buyinike, era lwa kunenyezebwa, era lwa kuswazibwa, ng’abaana bwe batuuka okuzaalibwa, naye ne wataba maanyi ga ku bazaala. 4 Kiyinzika okuba nga Mukama Katonda wo yawulidde obubaka bwonna obwa Labusake, mukama we kabaka w’e Bwasuli bwe yaweereza ng’anyooma Katonda omulamu, era nti amunenye olw’ebigambo byonna Mukama Katonda wo by’awulidde. Noolwekyo ssabira ekitundu ekikyasigaddewo.”\n5 Awo abakungu ba Kabaka Keezeekiya bwe baatuuka eri Isaaya, 6 Isaaya n’abagamba nti, “Mutegeeze mukama wammwe nti, ‘Bw’ati bw’ayogera Mukama nti, Ebigambo by’owulidde, abaddu ba kabaka w’e Bwasuli bye banvumye, tebikutiisa. 7 Wuliriza! Nzija kumuteekamu omwoyo, awulire olugambo ku bikwata ku nsi ye addeyo mu nsi ye, era gye ndimuzikiririza n’ekitala.’ ”\n8 Labusake bwe yawulira nti kabaka w’e Bwasuli avudde mu Lakisi, n’avaayo, n’asanga kabaka ng’alwana ne Libuna.\n9 Awo Sennakeribu n’afuna obubaka obukwata ku Tiraka kabaka w’e Esiyopya nti, “Laba amaliridde okulwana naawe,” era n’addamu n’atuma ababaka eri Keezeekiya ng’agamba nti, 10 “Bwe muti bwe munagamba Keezeekiya kabaka wa Yuda nti, ‘Tokkiriza Katonda wo gwe weesiga kukulimbalimba ng’akusuubiza nti Yerusaalemi teriweebwayo mu mukono gwa kabaka w’e Bwasuli.’ 11 Ekyamazima wawulira bakabaka b’e Bwasuli kye bakoze amawanga gonna, nga bagasaanyizaawo ddala. Olowooza nti olirokolebwa? 12 Bakatonda baamawanga ag’e Gozani, n’e Kalani, n’e Lezefu, n’abantu ba Adeni abaali mu Terasali, abasaanyizibwawo bajjajjange, babalokola? 13 Kabaka w’e Kamasi, kabaka w’e Alupadi, kabaka w’ekibuga kya Sefavayimu, oba kabaka w’e Kena oba kabaka w’e Yiva, bali ludda wa?”\n14 Keezeekiya n’afuna ebbaluwa eyaleetebwa ababaka, n’agisoma. N’ayambuka n’agenda mu yeekaalu ya Mukama, n’agyanjuluza mu maaso ga Mukama. 15 Keezeekiya n’asaba eri Mukama ng’agamba nti, “Ayi Mukama Katonda wa Isirayiri, atuula waggulu ku bakerubi, ggwe wekka, ggwe Katonda ow’obwakabaka bwonna obw’ensi, era ggwe wakola eggulu n’ensi. 16 Otege okutu kwo, Ayi Mukama, owulire; ozibule amaaso go Ayi Mukama, olabe; owulire ebigambo bya Sennakeribu, byayogedde ng’avvoola Katonda omulamu.\n17 “Kya mazima, Ayi Mukama, nti bakabaka b’e Bwasuli baazikiriza amawanga n’ensi zaabwe, 18 ne basuula bakatonda baabwe mu muliro. Naye abo tebaali Katonda, baali mirimu gy’emikono gy’abantu, nga mbaawo n’amayinja, era kyebaava bazikirizibwa. 19 Kaakano, Ayi Mukama, Katonda waffe, tukwegayiridde, otulokole mu mukono gwe, amawanga gonna ku nsi gamanye nga ggwe, Ayi Mukama, gwe Katonda wekka.”\n20 Awo Isaaya mutabani wa Amozi n’aweereza Keezeekiya obubaka nti: “Bw’ati bw’ayogera Mukama, Katonda wa Isirayiri nti, Mpulidde okusaba kwo ku bikwata ku Sennakeribu kabaka w’e Bwasuli. 21 Kino kye kigambo Mukama ky’ayogedde ku bimukwatako:\n22 Ani gw’ovumye era n’ovvoola?\n23 Ojereze Mukama\n25 “ ‘Tewawulira nga nakisalawo dda?\n26 Ababituulamu tebakyalina buyinza,\n27 “ ‘Naye mmanyi obutuuliro bwo\n28 Kubanga ondaze obuswandi bwo,\n29 “Era kano ke kanaaba akabonero ko, ggwe Keezeekiya.\n30 Ekitundu ekisigaddewo eky’ennyumba ya Isirayiri\n31 Mu Yerusaalemi muliva ekitundu ekifisseewo,\n33 Ekkubo lye yakwata ng’ajja, omwo mw’aliddira,\n34 Ndirwanirira ekibuga kino nkirokole,\n35 Ekiro ekyo malayika wa Mukama n’agenda mu nkambi ey’Abasuuli n’atta abasajja emitwalo kkumi na munaana mu enkumi ttaano. Ku makya abantu bwe baagolokoka, laba nga bonna mirambo. 36 Awo Sennakeribu kabaka w’e Bwasuli n’ava mu nkambi, n’addayo ewuwe, n’agenda n’abeera e Nineeve.\n37 Awo bwe yali ng’asinziza mu ssabo lya katonda we Nisuloki Adulammereki ne Salezeri batabani be ne bamutta n’ekitala, ne baddukira mu nsi y’e Alalati. Esaladoni mutabani we n’amusikira.\nLCB : 2 Bassekabaka 19


Aba kakiiko k'eddembe ly'obuntu basimbiddwa mu kkooti lwa kubba nsimbi za Gavumenti - Watchdog Uganda\nAba kakiiko k’eddembe ly’obuntu basimbiddwa mu kkooti lwa kubba nsimbi za Gavumenti\nABAKUNGU bataano ab’akakiiko k’eddembe ly’obuntu basimbiddwa mu kkooti ewozesa abalyake n’abakenuzi ne bavunaanibwa okukozesa obubi ofiisi zaabwe.\nWilfred Asiimwe Muganga, Tadeo Wamala, Rebecca Nassuuna, Willy Agirembabazi ne Rebecca Agnes Tino nga bonna bakungu b’akakiiko aka Uganda Human Rights Commission be baasimbiddwa mu kkooti mu maaso g’omulamuzi Pamela Lamunu ne basomerwa emisango okuli okukozesa obubi ofiisi zaabwe, okubulankanya ensimbi, n’okwekobaana okubba ssente za gavumenti.\nOkusimbibwa mu kkooti, kiddiridde akakiiko akalwanyisa enguzi akakulirwa Lt. Col. Edith Nakalema okubakwata oluvannyuma lw’okukizuula nti enkola y’emirmu gyaabwe erimu ebirumira.\nKigambibwa nti bano wakati wa August ne November 2018 baggyayo obukadde 25 ne baziteeka ku akawunti ey’obwannannyini eya Rebecca Tino nga bagamba za kukola mirimu gya kitongole kyokka nga balimba.\nBaagenda mu maaso ne baggyayo ssente endala obukadde 25, obukadde 40, n’obukadde butaano buli omu ze beegabira ng’ate zaalina kukola mirimu gya gavumenti.\nNga bayita mu looya waabwe, Caleb Mwesigwa baasabye omulamuzi abakkirize okweyimrirwa era ne baleeta ababeeyimrira.\nOmuwaabi wa gavumenti Marion Acio yasabye kkooti ebagaane okudda mu ofiisi kyokka kino omulamuzi yakigaanye.\nOmulamuzi Lamunu yabakkirizza okweyimrirwa n’abayimbula ku kakalu ka kkooti ka bukadde butaano buli omu ze yabalagidde okusasula mu bbanka, abaabeeyimiridde obukadde 50 ezitali za buliwo n’abalagira n’okuwaayo paasipooti zaabwe mu kkooti.\nOmusango gwa kudda mu kkooti nga July 11.\nKing Mumbere granted permission to attend mother’s burial


Bukedde Online - Ekisse Paasita Yiga Mbizzaayo: Abadde alumizibwa endwadde 5\nEkiragiro ky'okusengula aba ttakisi e Masa...\nAbadde alumizibwa endwadde ttaano. Abadde ne ssukaali, ekibumba nga nakyo kirwadde, alusa (ulcers), puleesa.\nGye buvuddeko baamukebera oluvannyuma lw'omuwala okumulumiriza okumuzaalamu omwana n'atamulabirira n'okumusiiga siriimu.\nKyazuulwa nga Yiga alina akawuka akaleeta siriimu. Kigambibwa nti abadde yeekwata ku butambi n'abutereka era buli lwe wabaawo abagamba nti muyi ng'akozesa obutambi obwo okubuzannya ku ttivvi ye eya ABS ne ku mikutu gya ‘social media' okulaga nti ye mulamu katebule.\n1 Okunafuwa kyatandika ku bagezigezi abaamusomera ddiiru y'okugenda e South Afrika okutandikayo ekkanisa. Yakozesa ssente nnyingi ezaamutuusa n'okutunda ebimu ku bintu bye okuli ennyumba e Bulange mu Lubaga, ettaka n'emigabo mu ttivvi.\n2 Ekirala yanyigibwa embeera y'obudde ey'obunnyogovu mu South Afrika ate nga yalinayo abayambi batono.\n3 Yakomawo omwaka oguwedde 2019 ng'alabika bubi olw'obulwadde n'okumufera. Okulaga nti alina amaanyi yakola katemba bwe yeekubya ebifaananyi ng'ali mu ssanduuke y'abafu, n'okwambala ng'Omusiraamu.\nOluvannyuma yeetonda ng'Abasiraamu okuli Sheikh Nuuhu Muzata bamutaddeko akazito okuvvoola eddiini yaabwe. Yaddamu ne yeezimba okutuusa mu March 2020, Pulezidenti lwe yalangirira kalantiini, okuggalawo amakanisa n'ebirala okulwanyisa corona. Yiga yavaayo n'awakanya okuggala amakanisa kubanga eyo bizinensi ate nga ne corona taliiyo.\n4 Yakwatibwa n'aggalirwa mu kkomera e Kitalya. Yayisibwa bubi nnyo olw'obutaba na ddagala n'ebyokulya. Omulamuzi Timothy Lumunye okumuyimbula yamala kufuna bukakafu nga Yiga alina ssukaali n'obulwadde obulala. Obulwadde bwamunyinyitira wiiki ssatu eziyise n'atwalibwa mu ddwaaliro e Nsambya.\nYamalayo ennaku ntono n'azzibwa ewuwe nga gy'ava okugenda mu ddwaaliro. Omusawo we yasemba aweebwe ekitanda. Ku ntandikwa ya wiiki ewedde yeeyongedde okuba obubi n'assibwa mu kifo awajjanjabirwa abalwadde abayi. Ku Lwokutaano oluwedde amawulire gaasaasaanye nga gamubika.\nMutabani we, Andrew Jengo gwe yatendeka era gw'akola naye obusumba y'amubadde ku lusegere. Era ye yamubise mu butongole.\nAbadde alumizibwa endwadde\nttaano. Abadde ne ssukaali,\nekibumba nga nakyo kirwadde,\nalusa (ulcers), puleesa. Gye\nbuvuddeko baamukebera oluvannyuma\nsiriimu. Kyazuulwa nga Yiga alina\nakawuka akaleeta siriimu.\nKigambibwa nti abadde yeekwata\nku butambi n'abutereka\nera buli lwe wabaawo abagamba\nnti muyi ng'akozesa obutambi\nobwo okubuzannya ku ttivvi ye\neya ABS ne ku mikutu gya ‘social\nmedia' okulaga nti ye mulamu\n1 Okunafuwa kyatandika\nku bagezigezi abaamusomera\nddiiru y'okugenda e South Afrika\nokutandikayo ekkanisa. Yakozesa\nssente nnyingi ezaamutuusa\nn'okutunda ebimu ku bintu bye\nokuli ennyumba e Bulange mu\nLubaga, ettaka n'emigabo mu\nttivvi. 2 Ekirala yanyigibwa\ney'obunnyogovu mu South Afrika\nate nga yalinayo abayambi\nbatono. 3 Yakomawo omwaka\noguwedde 2019 ng'alabika bubi\nOkulaga nti alina amaanyi\nyakola katemba bwe yeekubya\nebifaananyi ng'ali mu ssanduuke\nyeetonda ng'Abasiraamu okuli\nSheikh Nuuhu Muzata bamutaddeko\nYaddamu ne yeezimba okutuusa\nmu March 2020, Pulezidenti\nlwe yalangirira kalantiini,\nokuggalawo amakanisa n'ebirala\nokulwanyisa corona. Yiga\nyavaayo n'awakanya okuggala\namakanisa kubanga eyo bizinensi\nate nga ne corona taliiyo. 4 Yakwatibwa n'aggalirwa\nmu kkomera e Kitalya. Yayisibwa\nbubi nnyo olw'obutaba na\nddagala n'ebyokulya. Omulamuzi\nTimothy Lumunye okumuyimbula\nyamala kufuna bukakafu nga\nYiga alina ssukaali n'obulwadde\nwiiki ssatu eziyise n'atwalibwa\nmu ddwaaliro e Nsambya. Yamalayo\nennaku ntono n'azzibwa\newuwe nga gy'ava okugenda\nmu ddwaaliro. Omusawo we\nyasemba aweebwe ekitanda.\nKu ntandikwa ya wiiki ewedde\nyeeyongedde okuba obubi\nn'assibwa mu kifo awajjanjabirwa\nKu Lwokutaano oluwedde\namawulire gaasaasaanye nga\nMutabani we, Andrew Jengo\nOmulamuzi Timothy Lumunye


Bukedde Online - Judith Heard yeeyanjudde ku poliisi ku by’obutambi bw'obuseegu\nJudith Heard yeeyanjudde ku poliisi ku by’obutambi bw'obuseegu\nOmupoliisi omukazi eyakubye ddereeva w'omulamuzi...\nAbeebikonde beepikira mpaka za East Afrika...\nMWANA muwala Judith Heard yeyanjudde ku poliisi n’akola sitatimenti ku bifaananyi bye bye yeekubya ng’ali bwereere ne bisaasaanira emikutu gye yintanenti naddala ku WhatsApp.\nJudith Heard ne looya we.\nJudith Heard nga y’omu ku bawala abalya obulamu mu Kampala yeeyanjudde ku poliisi ya CPS ku Lwokubiri n’akola sitatimenti ng’awerekeddwaako Looya we James Katono okuva mu balooya ba Nabbaale and Co. Advocates.\nOmwogezi wa poliisi mu Kampala n’emiriraano, Luke Owoyesigyire yagambye nti Judith Heard abadde anoonyezebwa annyonnyole engeri ebifaananyi bye yeekubya ng’ali bwereere gye byasaasaanyizibwa.\nMu sitatimenti Judith Heard yategeezezza nti ebifaananyi bino yabyekubisiza waka n’abiteeka ku laptop ye wabula baagimubbako ng’ateebereza nti abaagibba be baabisaasaanya n’ekigendererwa ky’okumuswaza.\nMu balala abanoonyezebwa ku by’okusaasaanya obuseegu kuliko Don Zella ng’ono ebifaananyi bye nabyo byasaasaana n’akatambi akagambibwa nti Jack Pemba ye yakasaasaanya.\nPoliisi yaggulawo fayiro nnamba GEF 128/2018. Poliisi yatwala mu kkooti omuvubuka Ashiraf Kato amanyiddwa ennyo nga Ashiburg Kato n’omuyizi wa yunivasite y’e Mukono, Lillian Rukundo nga bavunaanibwa okusaasaanya obutambi bw’obuseegu.\nJudith Heard yayimbuddwa ku kakalu ka poliisi.


Olubuguumiriro lw'Enkulungo y'Ensi - Wikipedia\nOlubuguumiriro lw'Enkulungo y'Ensi\nOlubuguumiriro lw’Enkulungo y’ Ensi (Global warming)\nOlubuguumiriro lw’enkulungo y’Ensi (global warming) kwe kulinnya kwa tempulikya okuva ku kigero ekyetaagisa obulamu (average temperature) ku safeesi y’ensi ne mu semayanja .Kino kizze kiba bwe kito okuva mu makkati g’ekyasa ekya 20 olw’okutaataganya "ensengekera ez’obutonde"(natural systems) . Kino kireetawo “ ekitegabbugumu ekikalaamufu” (green gas effect).\n“Ekitegabbugumu” ye ngeri okwokya okuli mu lubugumu (thermal radiation) ku saafeesi y’enkulungo y’Ensi gye kuyingizibwamu ggaasi ezitega ebbugumu eriba liddayo mu bwengula mu ngeri esukkulumye ku bwetaavu obw’obutonde olw’ebikolwa eby’obujeemu ebyonoona obutonde bwa Katonda nga bukozesebwa mu ngeri ey’ekyeyonoonero. Okukaalamuka kwa Kitegabbugumu kikwata ku :\n•\tEnkyukakyuka mu tempulikya z’Ensi ezekigero.\n•\tKitegeeza kweyongera kwa zigaasi mu nampewo eziyingiza n’okufulumya olubugumu (radiation) olulina obuwanvu bw’amayengo agali emabega w’emmyufu agayitibwa ma-mmyuufu(infrared) .\nEkirala , ggaasi eyitibwa wozoni mu nampewo , ekugira omuntu obutatuukwako lubugumu lwa kabenje lwonna nga olwa Uvi oba ggama-le . Embeera y’ekituli kya woozoni (ozone hole) mu nampewo ne okubuguumirira kw’ensi (Global warming) ebireetebwawo “okukaalamuka kwa kitegabbugumu” bye bimu ku bizibu ebyolekedde omuntu.\nWoozoni, ggaasi ebikkiridde ku nampewo, esibuka mu kutomeragana kwa kitangaala ekya langi eri emabega w’emmyuufu (Ma-mmyuufu) ne molekyo za okisigyeni ezirina obiziba oba atomu za wokisigeni ebbiri ne zaabuluzibwamu mu atomu za okisigyeni eza namunigina.\nEkyo bwe kiggwa , okisigyeni ow'obuziba (atomic oxygen) ne yegatta ne okisigyeni ataabuluziddwaamu okutondekawo Wozoni. Wozoni ono wa mugaso nnyo mu nampewo kubanga atutangira obutatuukibwako migendo (rays) oba mayengo (waves) ag'akabenje aga U-vi (Ultraviolet) okuva ku njuba.\nEnsengekera y'Ekitegabbugumu (green house system) evaako okwokya kwa safeesi y’enkulungo (planet) y'Ensi olw’okuba nga mu nampewo w’enkulungo mulimu ggaasi ezitega ne ziyingiza ebbugumu eriba liddayo mu bwengula.\nZo ggaasi ezitega ebbugumu nga kaboni-bbiri-okisayidi zitega ebbugumu eriba lizzibwayo okuva ku saafeesi y’ensi ne nampewo, ekintu ekiziyiza tempulikya obutakka nnyo kuleeta bunnyogovu bwa kabenje kyokka ggaasi zino bwe zisukkuluma mu napewo ate era kireetera tempulikya okulinnya wonna mu nsi ne kituleetera akabasa k’ebbugumu (olubugumu} erisukkulumye.\nBino bigyidwa ku "https://lg.wikipedia.org/w/index.php?title=Olubuguumiriro_lw%27Enkulungo_y%27Ensi&oldid=22054"\nLast edited on 28 Gusooka 2017, at 16:34\nLuno olupapula lwasemba okukyusibwamu ku 16:34, 28 Gusooka 2017.